Ο Αντώνης Μυλωνάκης ανακοίνωσε τη δημιουργία του κόμματος “Ανεξάρτητο Πατριωτικό Ενωτικό Κίνημα” | ONLINE-PRESS\nΑρχική Πολιτική Ο Αντώνης Μυλωνάκης ανακοίνωσε τη δημιουργία του κόμματος “Ανεξάρτητο Πατριωτικό Ενωτικό Κίνημα”\nΜε ανάρτησή του, στην προσωπική του σελίδα στο face book, ο Αντώνης Μυλωνάκης ανακοίνωσε την δημιουργία του κόμματος “Ανεξάρτητο Πατριωτικό Ενωτικό Κίνημα”. Σκοπός του νέου κόμματος, σύμφωνα με την πρώτη ανακοίνωση είναι «…να αφυπνίσει τον τσακισμένο αλλά περήφανο λαό μας. Θα πετύχει να ταρακουνίσει και να προβληματίσει όλα τα κινήματα του πατριωτικού χώρου. Θα πετύχει την υψηλότερη δυνατή συνένωση αυτών των κινημάτων ώστε στην επόμενη βουλή να υπάρχει ένας σοβαρός αυθεντικός εθνικός και πατριωτικός λόγος για τη σωτηρία της Μεγάλης Ελλάδας».\n«Καταλαβαίνω την ανησυχία ορισμένων πρακτορίσκων της εξουσίας και του σάπιου πολιτικού κατεστημένου. Καταλαβαίνω την αγωνία ορισμένων τομαρίσκων και δικαιολογώ απόλυτα το άγχος που τους δημιουργεί ένα μεγάλο παλλαϊκό πατριωτικό κίνημα που θα αγκαλιάσει όλους τους Έλληνες απανταχού της γης. Καταλαβαίνω το πρόβλημα που τους δημιουργεί ένας βετεράνος πιλότος συνταγματάρχης ε.α. που αποφάσισε να ηγηθεί ενός πατριωτικού κινήματος και να εγγυηθεί όχι θέσεις και οφίτσια αλλά την ενότητα όλων των Ελλήνων που πιστεύουν σε αξίες και ιδανικά . Καταλαβαίνω ότι είναι δύσκολο να πιστέψει κανείς εύκολα μια προσπάθεια ορισμένων λίγων αλλά εκλεκτών Ελλήνων οι οποίοι μακριά από δεσμεύσεις και αγκυλώσεις του παρελθόντος αποφάσισαν να τολμήσουν. Είμαι όμως απόλυτα βέβαιος όπως πρέπει να είναι και όλοι οι Έλληνες που αγαπούν τη πατρίδα τους, πιστεύουν στη Παναγιά μας και παλεύουν για την οικογένειά τους, τα παιδιά και τα εγγόνια τους ότι το τόλμημα αυτό θα ΠΕΤΥΧΕΙ. Θα πετύχει να αφυπνίσει τον τσακισμένο αλλά περήφανο λαό μας. Θα πετύχει να ταρακουνήσει και να προβληματίσει όλα τα κινήματα του πατριωτικού χώρου. Θα πετύχει την υψηλότερη δυνατή συνένωση αυτών των κινημάτων ώστε στην επόμενη βουλή να υπάρχει ένας σοβαρός αυθεντικός εθνικός και πατριωτικός λόγος για τη σωτηρία της Μεγάλης Ελλάδας. Δεν με απασχολούν τα προεδριλίκια και τα αρχηγιλίκια. Αυτό που με απασχολεί είναι πότε η Πατρίδα μας θα απελευθερωθεί από αυτόν τον ιδιότυπο δεσμό που την παρέδωσαν αμαχητί ορισμένοι δοσίλογοι πολιτικάντηδες της πλάκας. Μπαίνω μπροστά και θα είμαι ο εγγυητής για την ένωση της μεγάλης πατριωτικής παράταξης.\nΗ ΕΛΛΑΔΑ ΑΝΗΚΕΙ ΣΤΟΥΣ ΕΛΛΗΝΕΣ . Το Ανεξάρτητο Πατριωτικό Ενωτικό Κίνημα το εγγυάται. ΗΡΘΕ Η ΩΡΑ»\nΠροηγούμενο άρθροΑπό το 2016 έχουν κονιορτοποιηθεί πλήρως: Η «ινδοευρωπαϊκή θεωρία» ότι δήθεν οι Έλληνες προέρχονται από την λεγόμενη «κοιτίδα των Ινδοευρωπαίων» κάπου από την Ασία!\nΕπόμενο άρθροCOSMOTE: ΑΠΑΤΕΩΝΕΣ ΟΛΚΗΣ


Μεταμορφωμένοι μέσα στη Θεομητορική αγκαλιά -Ypourgeio Alitheias\nHome Ψυχική Επιβίωση Μεταμορφωμένοι μέσα στη Θεομητορική αγκαλιά\nΜεταμορφωμένοι μέσα στη Θεομητορική αγκαλιά\nRick at 8/16/2017 12:09:00 π.μ. Ψυχική Επιβίωση,\nΌπως ο Πιλάτος εντυπωσιάστηκε τόσο από τον αινιγματικό …ξένο και ένοιωσε φόβο, ενώ ζήτησε να μάθει, με μια δόση ειρωνείας, «ποια είναι η αλήθεια;», έτσι κατάπληκτος μένει μπροστά στον Ιησού ο γραφειοκράτης τής μεσημβρινής Ιταλίας που φοβόταν μη βρει τον μπελά του εξ αιτίας του. Έτσι παρουσιάζουν τα Ευαγγέλια την ψυχική κατάσταση τού επιτρόπου τής Ιουδαίας, τη στιγμή που βρέθηκε απέναντι σ’ ένα κατηγορούμενο, ο οποίος ήταν τόσο διαφορετικός από τούς άλλους.\nΣήμερα, αύριο, μεθαύριο, αυτές τις άγιες μέρες, που στο κέντρο τής εκκλησιαστικής και λειτουργικής μας ζωής, βρίσκεται η Θεοτόκος, μήπως πρέπει να ψηλαφήσουμε την Θεομητορική της αγκαλιά; Μήπως μέσ’ από την Παναγιά πρέπει να ανιχνεύσουμε το αίνιγμα Ιησούς;\nΜήπως μέσα από το μυστήριο τής Κοίμησης τής Θεοτόκου, να προβληματισθούμε σοβαρά ως προς την προϋπόθεση για την ολοκληρωτική σωτηρία μας και τον επαναπροσδιορισμό μας προς άλλη κατεύθυνση;\nΠέρα από ανθρώπινες ιδεολογίες, αλλά με βάση τη συμπεριφορά μας… Ουσιαστική πράξη αυτή καθεαυτή, ως επαναστατικό φαινόμενο ενάντια στη χαμοζωή που έχουμε εγκαταστήσει και νομίζουμε ότι είναι και προορισμός μας.\nΑς τρέξουμε, τέλος, με σεμνότητα, ταπείνωση (όχι ταπεινολογία), γιατί όχι κάποια σαλλότητα – που αυτή κι αν είναι επαναστατική πράξη-, στην Παναγιά, την γλυκύτατη μάνα μας και μη φοβηθούμε την religio τής Ορθοδοξίας.\nΓιατί η Ορθοδοξία είναι το κατ’ εξοχήν μέρος τής ελευθερίας.\nΚαι κάτι ακόμη: Υπάρχει μεγάλη διαφορά μεταξύ τού να γνωρίζεις τον Θεό, από το να Τον αγαπάς!\nΚαλή Παναγιά Φίλες και Φίλοι, μέσα σε λεύτερο πανηγύρι, όπου οι νταγερέδες θα κουδουνάν κι οι λεύτεροι επίσης χοροί θα οδηγούν τα βήματα και τις ψυχές μας προς την αλληλοκατανόηση, τον αλληλοσεβασμό, την αγάπη, έτσι που μετά από 100 – 150 χρόνια θα λένε για εμάς ότι παραδώσαμε ένα ήθος και μια στάση ζωής σερβιρισμένα σε σκεύη πολύτιμα, αγιοκαταταγμένα σαν σε ιερή προσκομιδή!


Home » Posts made in Μάρτιος, 2012\nPlasma Μύθοι και Πραγματικότητα\nPosted By Perfect Image on Μαρ 20, 2012\nΠολλές φορές έχετε διαβάσει, αναφορές σε διάφορα forum, ότι οι τηλεοράσεις τεχνολογίας plasma θέλουν το λεγόμενο στρώσιμο για κάποιες ώρες λειτουργίας όπως επίσης και πρώτες ρυθμίσεις σε χαμηλές στάθμες για να παίξουν σωστά στο μέλλον και να αποδώσουν τα μέγιστα σε βάθος χρόνου. Είχα την ευκαιρία τον τελευταίο καιρό να πειραματιστώ πάνω σε αυτό και θα σας μεταφέρω τα αποτελέσματα. Σαν αναφορά μου είχα τηλεοράσεις της εταιρείας...\nEPSON-EH-R4000 & EPSON-EH-R2000 Τέλος εποχής;\nPosted By Perfect Image on Μαρ 14, 2012\nΔεν ξέρω εαν αληθεύουν οι φήμες αλλά η Epson σκέφτεται σοβαρά να βάλει τέλος στο project των Epson R-4000 & R-2000 πριν καλά καλά μπει στην παραγωγή. Δεν έχουν ανακοινωθεί οι πιθανοί λόγοι αλλά το μόνο σίγουρο είναι ότι η μικρή συμβίωση με τον R-4000 μόνο θετική μπορώ να την χαρακτηρίσω. Αυτό που μπορώ να πω είναι ότι η υλοποίηση αυτη της Epson ήταν πολλά...


ΨΗΓΜΑΤΑ ΟΡΘΟΔΟΞΙΑΣ: Απριλίου 2012\nΕίστε μητροπολίτης σε μια θεωρητικά πλούσια περιοχή. Πώς βιώνει το ποίμνιό σας την κρίση;\nΣωστά είπατε ότι είμαι επίσκοπος σε μια «θεωρητικά πλούσια περιοχή».\nΥπάρχουν ακραία φαινόμενα φτώχειας στην περιοχή σας;\nΑσφαλώς υπάρχουν. Οταν οι ιδιοκτήτες σπιτιών κάνουν εξώσεις, διότι και αυτοί έχουν δίκιο αφού πρέπει να ζήσουν από το ενοίκιο, όταν κόβει η ΔΕΗ το φως και η ΕΥΔΑΠ την παροχή νερού, όταν απολύονται υπάλληλοι από δημόσιες υπηρεσίες και ιδιωτικές εταιρίες για να πάρουν -και αν πάρουν- από τον ΟΑΕΔ ψίχουλα για ένα ορισμένο διάστημα, όταν οι μισθοί και οι συντάξεις περικόπτονται, όταν η φορολογία ημέρα με την ημέρα αυξάνεται, όταν νομιμοποιούνται τα χαράτσια, τι άλλο να πούμε για τα ακραία φαινόμενα φτώχειας; Ασφαλώς και υπάρχουν.\nΠώς βοηθάτε στην ανακούφιση των προβλημάτων;\nΠοικιλοτρόπως, όσο μπορούμε, για να καλύψουμε όλο το φάσμα των αιτημάτων και του πόνου. Το Γενικό Φιλόπτωχον Ταμείο, το Γραφείο Κοινωνικής Πρόνοιας «Φωληά Ελπίδος», αλλά και οι είκοσι ενορίες της Μητροπόλεως, καθημερινά διεκπεραιώνουν δεκάδες θέματα και προβλήματα.\nΑρκεί η βοήθεια που προσφέρει η Εκκλησία για την ανακούφιση του πόνου που υπάρχει στη χώρα;\nΚατ΄ αρχήν πρέπει να τονίσουμε ότι η επίλυση των προβλημάτων επιβίωσης του λαού είναι αποκλειστική αρμοδιότητα του κράτους και της εκάστοτε κοινωνικής πολιτικής που εφαρμόζεται.\nΗ Εκκλησία συνολικά μπορεί να κάνει περισσότερα για να προσφέρει; Κι αν ναι, τι;\nΗ Εκκλησία μπορεί να προσφέρει πολύ περισσότερα αν η Πολιτεία αποδεσμεύσει το 90% του υπολοίπου 4% της ακίνητης περιουσίας της.\nΣτη Διαρκή Ιερά Σύνοδο έχετε συζητήσει θέμα πιθανής διακοπής της μισθοδοσίας των κληρικών; Φημολογείται ότι υπάρχει τέτοιο ενδεχόμενο στα μέτρα που θα ληφθούν τον Ιούνιο. Πώς θα αντιδράσετε;\nΑπλώς πληροφοριακά - ενημερωτικά ετέθη το θέμα, χωρίς να υπάρχει κάτι επίσημο. Εάν οι πληροφορίες είναι επίσημες και έγκυρες, θα τοποθετηθεί η Διαρκής Ιερά Σύνοδος ή η Ιερά Σύνοδος της Ιεραρχίας, για το πώς θα αντιδράσει και για τις ενέργειες που θα ακολουθήσει.\nΜια εβδομάδα πριν από τις εκλογές, σας επισκέπτονται πολιτικοί για να ζητήσουν τη βοήθεια σας;\nΣε κάθε εκλογική περίοδο με επισκέπτονται πολιτικοί όλων των παρατάξεων για να ζητήσουν τη βοήθειά μου και την ευχή μου.\nΠοιες ευθύνες νομίζετε έχει ο πολιτικός κόσμος για τη σημερινή κρίση;\nΟ πολιτικός κόσμος, εκτός ελαχίστων περιπτώσεων, είναι υπεύθυνος για τη σημερινή κρίση, για τα όσα γίνονται στην κοινωνία μας. Εχει την κύρια ευθύνη και για τη βελτίωση της καταστάσεως.\nΣυμμερίζεστε την οργή του λαού;\nΘα θέλατε η Εκκλησία να παρεμβαίνει πιο δυναμικά στα κοινωνικά και εθνικά θέματα;\nΔίχως να καθορίζει την κρατική πρόνοια ή την εξωτερική πολιτική, φρονώ ότι είναι καθήκον της Εκκλησίας να παρεμβαίνει σε θέματα που απασχολούν έντονα την κοινωνία, σαφώς δε οφείλει να λαμβάνει θέση στα εθνικά θέματα. Η φωνή της να είναι πιο ισχυρή και συγχρόνως κόσμια.\nΣας χαρακτηρίζουν ως δυναμικό και απρόβλεπτο μητροπολίτη. Πρόσφατα δεν διστάσατε να διαπληκτιστείτε δημόσια με άλλον ιεράρχη στη διάρκεια εκδήλωσης. Ο αυθορμητισμός είναι προσόν ή ελάττωμα για έναν δεσπότη;\nΔεν δέχομαι τον χαρακτηρισμό ότι είμαι απρόβλεπτος. Ο αυθορμητισμός είναι προσόν και όχι ελάττωμα για οποιονδήποτε, όταν μάλιστα είναι αγνός, ανιδιοτελής και διεκδικεί το δίκαιον. Πόσο μάλλον όταν θίγονται ιεροί θεσμοί.\nΑφιερώσατε ένα μεγάλο μέρος της ζωής σας κοντά στους φυλακισμένους. Τι σας δίδαξε αυτή η εμπειρία;\nΓύρω στα 28 χρόνια διακόνησα εθελοντικά τους φυλακισμένους. Διδάχτηκα πάρα πολλά και δοξάζω τον Θεό για τη διακονία αυτή.\nΣυνδεθήκατε στενά με τον μακαριστό Αρχιεπίσκοπο Χριστόδουλο. Σας λείπει;\nΤον μακαριστό Αρχιεπίσκοπο Χριστόδουλο εγνώρισα από τα φοιτητικά μου χρόνια.\nΓράφτηκε ότι το νέο νεκροταφείο της Γλυφάδας είναι αυθαίρετο, ενώ εκδόθηκαν και σχετικές αποφάσεις. Ποια η δική σας θέση και πώς θα αντιδράσετε από δω και πέρα;\nΤο κοιμητήριο Γλυφάδας, μέγιστο πρόβλημα, χρονίζει πλέον των 30 ετών. Στη δεκαετή διακονία μου ως μητροπολίτης Γλυφάδας το ζω από κοντά.\nΑναρτήθηκε από Ψήγματα Ορθοδοξίας στις Κυριακή, Απριλίου 29, 2012\nΑναρτήθηκε από Ψήγματα Ορθοδοξίας στις Παρασκευή, Απριλίου 27, 2012\nΤον Χριστό να τον αισθανόμαστε σαν φίλο μας. Είναι φίλος μας. π. Πορφύριος\nΑναρτήθηκε από Ψήγματα Ορθοδοξίας στις Τετάρτη, Απριλίου 18, 2012\nΑναρτήθηκε από Ψήγματα Ορθοδοξίας στις Δευτέρα, Απριλίου 02, 2012\nΕτικέτες προσευχή, χριστιανοί\nΑναρτήθηκε από Ψήγματα Ορθοδοξίας στις Κυριακή, Απριλίου 01, 2012\nΕτικέτες όσιος Δαβίδ


Χρ. Γιαννούλης: Η διοίκηση της ΕΡΤ οφείλει να δώσει εξηγήσεις για την ντροπιαστική εντολή - βίντεο | ΣΥΡΙΖΑ Συνασπισμός Ριζοσπαστικής Αριστεράς\n«Ο Πρόεδρος και ο Διευθύνων Σύμβουλος της ΕΡΤ οφείλουν να δώσουν εξηγήσεις για την έγγραφη εντολή να μην μεταδοθούν τα πλάνα από το γεύμα του Κυριάκου Μητσοτάκη στην Ικαρία. Σέβομαι και τιμώ την ΕΡΤ και όλους τους εργαζόμενους γιατί απλά η δημόσια τηλεόραση είναι το σπίτι μου. Μακάρι να αποδειχτεί ότι δεν υφίσταται θέμα. Πολύ φοβάμαι όμως πως ήρθε άνωθεν εντολή». Αυτό τόνισε μιλώντας στην ΕΡΤ1 o βουλευτής Α Θεσσαλονίκης του ΣΥΡΙΖΑ-ΠΡΟΟΔΕΥΤΙΚΗ ΣΥΜΜΑΧΙΑ Χρήστος Γιαννούλης.\n«Η αδράνεια και η έλλειψη γενναιότητας να παρθούν μέτρα θωράκισης της πραγματικής οικονομίας οδηγεί σε αδιέξοδο επιχειρηματίες και επαγγελματίες.\nΗ κατάσταση μάλιστα θα επιδεινωθεί εάν προκύψει η ανάγκη λήψης πιο σκληρών μέτρων προστασίας από την πανδημία.\nΟι επαγγελματίες που έχουν πληγεί από την πανδημία θα ήταν σε πολύ καλύτερη θέση εάν είχαν ληφθεί γενναία μέτρα για τη στήριξη τους.\nΕάν υπήρχαν κριτήρια αξιολογικά και αξιοκρατικά στα κονδύλια που διαχειρίστηκαν οι περιφέρειες. Είναι ενδεικτικό ότι στην Περιφέρεια Κεντρικής Μακεδονίας μόλις 6000 από τους 20000 αιτούντες έλαβαν οικονομική ενίσχυση.\nΕάν αντί για δανειοδότηση είχαν πάρει από το κράτος επιδότηση. Ουσιαστικά μεταθέτουν τις υποχρεώσεις τους για το μέλλον».


Στίλβη | Τα πιο ποιοτικά και μοδάτα παιδικά ρούχα θα τα βρεις εδώ - Λάρισα | larisaevents.gr - Όλη η Λάρισα σε μια σελίδα\nΤα παιδικά ρούχα «Στίλβη» είναι ένας παράδεισος για όλους τους γονείς που ψάχνουν για την ένδυση αλλά και την υπόδηση του παιδιού τους κάτι μοναδικό.\nΜε απόλυτο σεβασμό στο παιδικό ρούχο η επιχείρηση λειτουργεί δύο χρόνια και βρίσκεται στο 8ο χλμ Λάρισας – Αθήνας, στο εμπορικό πάρκο Λάρισας, στην είσοδο από τα Jumbo!\nΕίναι ένας πολύ όμορφος χώρος, προσεγμένος, όπου μπορείς να βρεις ρούχα, παπούτσια αλλά και αξεσουάρ όπως στέκες, κορδέλες, βραχιόλια, παπιγιόν, τιράντες και τσάντες που θα απογειώσουν την εμφάνιση των μικρών μας φίλων.\nΔιαθέτουν μεγάλη ποικιλία ρούχων, από φορμάκια και ρουχαλάκια για μωρά από 3 έως 36 μηνών αλλά και ρούχα για κάθε περίσταση για παιδιά από 1 έως 14 ετών.\nΣημαντικό στοιχείο, που καθορίζει και τις επιλογές των ρούχων που εμπορεύονται, είναι η ποιότητα. Επιλέγουν εξαιρετικά υφάσματα, για να είναι άνετα για τα παιδιά και να τα διευκολύνουν σε όλες τους τις δραστηριότητες, όταν δηλαδή παίζουν ή τρέχουν. Κατ’αυτόν τον τρόπο, τα παιδιά αγαπούν τα ρούχα αυτά τόσο για την πρακτικότητα όσο και για το στυλ! Ακόμη, στο κατάστημα θα βρείτε ρούχα και ελληνικής προέλευσης αλλά και εισαγωγής. Στηρίζουν και προσπαθούν να ενισχύσουν εγχώριες επιχειρήσεις που πασχίζουν.\nΕίναι ωστόσο στραμμένοι και στις ανάγκες της εποχής και φροντίζουν και για το κόστος. Ενδιαφέρονται να παρέχουν ποιότητα σε μια προσιτή τιμή και να μην δώσουν την εντύπωση ότι η ένδυση των παιδιών τους θα αποτελεί ένα μεγάλο ή δυσβάσταχτο έξοδο. Γνωρίζουν τις υποχρεώσεις της σύγχρονης ελληνικής οικογένειας και προτείνουν πάντα εύστοχα αυτό που χρειάζονται ή επιθυμούν.\nΠαίρνουν ενέργεια και δύναμη για να συνεχίσουν από την αγάπη και την αναγνώριση του κόσμου. Νιώθουν απίστευτη χαρά να εξυπηρετούν τους πελάτες με τον πιο όμορφο τρόπο και κυρίως με ένα τεράστιο και εγκάρδιο χαμόγελο. Αγαπούν αυτό που κάνουν και η απόλυτη ανταμοιβή τους είναι το ειλικρινές και όμορφο παιδικό χαμόγελο και το ευχαριστώ!\nΥποστηρίζουμε και επιλέγουμε τα παιδικά ρούχα «Στίλβη», για να αναδείξουμε το στυλ των παιδιών αλλά και να τους κάνουμε να νιώσουν υπέροχα με αυτά που φορούν!\nΠαιδικά Ρούχα "Στίλβη"\n 695164 9910\n 8ο χλμ Λάρισας-Αθήνας, Λάρισα


Δ. Κουτσούμπας: Καταδικάζετε κ. Τσίπρα τον διευθυντή του Γραφείου Τύπου σας που διαδίδει ψέματα, Καρτερό τον λένε - Ατέχνως\nΒρίσκεστε:Ατέχνως»Επικαιρότητα»Δ. Κουτσούμπας: Καταδικάζετε κ. Τσίπρα τον διευθυντή του Γραφείου Τύπου σας που διαδίδει ψέματα, Καρτερό τον λένε\nΔ. Κουτσούμπας: Καταδικάζετε κ. Τσίπρα τον διευθυντή του Γραφείου Τύπου σας που διαδίδει ψέματα, Καρτερό τον λένε\nΑπό iraklis3 στο Ιάν 25, 2019 Επικαιρότητα\nΓι’ αυτό το άρθρο της συμφωνίας «δεν λέτε κουβέντα, ούτε εσείς κύριοι της κυβέρνησης ούτε εσείς κύριοι της ΝΔ και των άλλων κομμάτων που υποτίθεται ότι διαφωνείτε και λέτε ότι θα την καταψηφίσετε. Γιατί κανείς σας δεν αμφισβητεί το στόχο της “ευρωατλαντικής ολοκλήρωσης” στα Βαλκάνια, τον οποίο υπηρετεί αυτή η συμφωνία», υπογράμμισε.\nΜάλιστα διερωτήθηκε από πού προκύπτει ότι ο γειτονικός λαός επιθυμεί την ένταξη στο ΝΑΤΟ, τονίζοντας ότι «η ένταξη, κύριοι του ΣΥΡΙΖΑ, στις διάφορες ιμπεριαλιστικές ενώσεις- δολοφόνους των οραμάτων και της θέλησης των λαών, σε όλες τις χώρες, ποτέ δεν είναι πραγματική επιλογή των λαών, αλλά της αστικής τάξης, της άρχουσας τάξης της κάθε χώρας, για να υπηρετήσει τα δικά της ιδιοτελή οικονομικά και πολιτικά συμφέροντα».\nΑπαντώντας στα περί «αντιιμπεριαλιστικής συμφωνίας» αλλά και σε αναφορές στο ΕΑΜ, ο Δ. Κουτσούμπας επισήμανε: «Λίγη ντροπή δεν βλάπτει! Τρίζουν τα κόκαλα χιλιάδων αγωνιστών και αγωνιστριών. Το ΕΑΜ έγραψε ηρωικές σελίδες, γιατί ο αιμοδότης του, το ΚΚΕ, δεν υποτάχθηκε στον αρνητικό συσχετισμό δυνάμεων, δεν ακολούθησε τις Σειρήνες της αναγκαίας προσαρμογής».\nΟ ΓΓ της ΚΕ του ΚΚΕ αναφέρθηκε στη συνέχεια στον μεγάλο οικονομικό πόλεμο που εξελίσσεται στα Βαλκάνια καθώς το ΝΑΤΟ, οι ΗΠΑ και η ΕΕ προσπαθούν να ανακόψουν, να προλάβουν τα σχέδια και την επιρροή της Ρωσίας και της Κίνας. «Γι’ αυτό βιάζονται για την ολοκλήρωση της ένταξης των Δυτικών Βαλκανίων στις ευρωατλαντικές δομές», τόνισε.\n«Η κυβέρνησή σας, με τη σύμφωνη γνώμη βέβαια και των υπολοίπων, βάζει σε τεράστιους κινδύνους το λαό μας, για χάρη τμημάτων του εγχώριου μεγάλου κεφαλαίου από τη ληστεία και την εκμετάλλευση των λαών, μήπως εξασφαλίσουν μεγαλύτερο μερίδιο και κέρδη. Οι κίνδυνοι για το λαό μας, για τους λαούς των Βαλκανίων μεγαλώνουν. Ιδιαίτερα τώρα που παρατηρείται μια μεγάλη κινητικότητα στο ζήτημα της αλλαγής συνόρων στην περιοχή των Βαλκανίων, όπου προχωρά ήδη η αλλαγή εδαφών Σερβίας – Κοσσόβου», σημείωσε.\nΌσο για «το ποιηματάκι που κάθε τρεις και λίγο λέτε εσείς, αλλά και η ΝΔ, ότι δήθεν “η ισχυροποίηση του ΝΑΤΟ και της ΕΕ αποτελεί παράγοντα σταθερότητας και ειρήνης στην περιοχή”, κρατήστε το να το απαγγέλλετε στις δεξιώσεις της αμερικάνικης πρεσβείας και στα σαλόνια των ΝΑΤΟικών. Γιατί εδώ είναι Βαλκάνια! Δεν είναι παίξε γέλασε…» ανέφερε ο Δ. Κουτσούμπας.\nΑναφέρθηκε επίσης στα σπέρματα αλυτρωτισμού που διατηρεί η συμφωνία με χρήση όρων που μελλοντικά «μπορεί να αξιοποιηθεί για διεκδικήσεις και αμφισβητήσεις σε βάρος γειτονικών κρατών». Στο ίδιο πλαίσιο στηλίτευσε και τις αλυτρωτικές κορόνες με το ανιστόρητο «η Μακεδονία είναι μία και ελληνική».\nΚατήγγειλε την παραχάραξη των κρυστάλλινων θέσεων του ΚΚΕ από γκεμπελίσκους του διαδικτύου που οργανώνουν προβοκάτσιες. Όπως τόνισε «συκοφαντείτε το ΚΚΕ, επειδή αποκαλύπτει το ρόλο σας. Ό,τι και να πούμε εμείς είναι λίγο, σας το λένε οι φίλοι σας, οι Αμερικανοί, όταν οι ίδιοι σας αποκαλούν γεωπολιτικό μεντεσέ. Προσέχετε όμως, γιατί οι μεντεσέδες αργά ή γρήγορα σκουριάζουν. Κι όταν σκουριάζουν τους πετάνε στα σκουπίδια. Εκεί που θα καταλήξετε κι εσείς…».\nΚαταλήγοντας σημείωσε ότι καμία σχέση δεν έχει ο εθνικισμός και ο αλυτρωτισμός με τον γνήσιο λαϊκό πατριωτισμό, ούτε ο κοσμοπολιτισμός του μεγάλου κεφαλαίου και των κυβερνήσεών του με το διεθνισμό και τη φιλία των λαών και απευθυνόμενος στο λαό σημείωσε πως «τώρα είναι η ώρα να δυναμώσει την αντίθεσή του στους ιμπεριαλιστικούς σχεδιασμούς, στο ΝΑΤΟ, στην ΕΕ. Να παλέψει για την απομάκρυνση των αμερικανοΝΑΤΟικών βάσεων στην Ελλάδα, για την αποδέσμευση της χώρας μας από τους ιμπεριαλιστικούς οργανισμούς, για να μην μπουν κι άλλοι λαοί σε αυτή τη φυλακή. Να πάρει τη θέση του στον αγώνα με το ΚΚΕ για να δυναμώσει η αλληλεγγύη και η κοινή πάλη των λαών. Για να ακολουθήσουν οι λαοί το δικό τους δρόμο, να βρεθούν πραγματικά οι ίδιοι οι λαοί επιτέλους στην εξουσία, να πάρουν τις τύχες στα χέρια τους».\nΔημήτρης Κουτσούμπας ΚΚΕ Συμφωνία Πρεσπών\nΠροηγούμενη δημοσίευση Θρασύτατη επίθεση Τσίπρα στο ΚΚΕ – Προκλητικός απολογητής των ιμπεριαλιστικών σχεδίων\nΕπόμενη δημοσίευση Σαν σήμερα 25 Ιανουαρίου – Τα σημαντικότερα γεγονότα\nΣτον αέρα η εκδήλωση της ΠΕΑΕΑ ΔΣΕ για την παραχάραξη της ιστορίας στα σχολεία


Ξανά μαζί Αρβανίτη και Καραγκούνη - Μπιτς Βόλεϊ - SPORT 24\nΞανά μαζί Αρβανίτη και Καραγκούνη\nΕπιμέλεια: Κώστας Χολίδης Δημοσίευση: 11 Δεκ. 2015 16:54\nΗ Βίκυ Αρβανίτη θα είναι και πάλι ζευγάρι με την Πέννυ Καραγκούνη και θα αποτελέσουν το εθνικό δίδυμο στο μπιτς βόλεϊ γυναικών.\nΤο 2015 σε λίγες ημέρες μας αποχαιρετά, ωστόσο η νέα χρονιά που έρχεται είναι γεμάτη από προκλήσεις, με κορυφαία όλων αυτή των Ολυμπιακών Αγώνων. Οι Εθνικές ομάδες μπιτς βόλεϊ έχουν εξασφαλίσει την πρόκριση τους στον τελικό του Continental Cup (που δίνει το εισιτήριο για τους Αγώνες στο Ρίο) και σιγά, σιγά μπαίνουν σε αγωνιστικούς ρυθμούς με τη νέα τους σύνθεση με την οποία θα πορευτούν για την επόμενη σεζόν.\nΣτους άνδρες οι εθνικές ομάδες αποτελούνται από τους Γιώργο Κοτσιλιάνο / Νίκο Ζουπάνη (πρωταθλητές Ελλάδας 2015) και τους Θοδωρή Παπαδημητρίου / Δημήτρη Νιώπα (πρωταθλήτρια ομάδα, βάσει της συνολικής βαθμολογίας, στο Πανελλήνιο πρωτάθλημα Μπιτς Βόλεϊ 2015).\nΣτις γυναίκες το πρώτο ζευγάρι των εθνικών ομάδων της άμμου αποτελείται από τις Βίκυ Αρβανίτη / Πέννυ Καραγκούνη, οι οποίες ‘επανασυνδέονται’ μετά από 1.5 χρόνο, ενώ τις επόμενες ημέρες θα ανακοινωθεί και το δεύτερο ζευγάρι. Υπενθυμίζουμε ότι πριν από λίγο καιρό η Βίκυ Αρβανίτη είχε ανακοινώσει το τέλος της συνεργασίας της με την Μαρία Τσιαρτσιάνη.\nΠαράλληλα, σύντομα θα ακολουθήσουν και οι ανακοινώσεις που θα αφορούν τις υπόλοιπες ομάδες που θα ενταχθούν στον εθνικό σχεδιασμό, ενώ θα γίνουν γνωστά και τα ζευγάρια που θα αποτελέσουν τις αναπτυξιακές εθνικές ομάδες.\nΗ ΑΝΑΚΟΙΝΩΣΗ ΠΟΥ ΕΒΑΛΕ ΤΕΛΟΣ ΣΤΗ ΣΥΝΕΡΓΑΣΙΑ ΤΟΥΣ\nΤέλος το δίδυμο Τσιαρτσιάνη - Αρβανίτη


88ο ΔΗΜΟΤΙΚΟ ΣΧΟΛΕΙΟ ΑΘΗΝΩΝ\t» Η Α΄τάξη στο Εργαστήρι Κεραμικής\nΤην Τρίτη 5 Μαρτίου 2013 η Α΄τάξη μας πραγματοποιήσε την τρίτη εκδρομή της για φέτος στο Εργαστήρι Κεραμικής της Ακαδημίας Πλάτωνος.\nΑρχικά παρακολουθήσε μια σύντομη παράσταση κουκλοθεάτρου, με τίτλο «ο αγγειοπλάστης και ο τεμπέλης βασιλιάς», κατά τη διάρκεια της οποίας τα παιδιά έμαθαν τις πρώτες ύλες και τα στάδια κατασκευής ενός αγγείου.\nΣτη συνέχεια, κάθε μαθητής πήρε από ένα κομμάτι πηλό και έφτιαξε τη δική του αποκριάτικη μάσκα. Στο τέλος ο κος Βασίλης, ιδιοκτήτης του εργαστηρίου αυτού, εξήγησε στα παιδιά πώς φτιάχνεται ο πηλός, κάνοντάς παράλληλα μια επίδειξη της κατασκευής ενός πήλινου πύργου, μιας κανάτας και ενός αγγείου (τα οποία κατόπιν τα δώρισε στο σχολείο)!\nΣτιγμιότυπο από την επίσκεψη…\n« Στο σχολείο μας λέμε ΟΧΙ στη βία! Το Πρόγραμμά μας κατά του Σχολικού Εκφοβισμού »


ΣΥΝΤΟΝΙΣΤΙΚΗ ΕΠΙΤΡΟΠΗ ΦΟΡΕΩΝ & ΚΑΤΟΙΚΩΝ Β.Α. ΑΤΤΙΚΗΣ : 1/7/2011 - 1/8/2011\nΠρος πλήρη αναθεώρηση των συμβάσεων παραχώρησης\nΧωρίς πλήρη ανατροπή των συμβάσεων παραχώρησης, π.χ. με περικοπές φυσικού αντικειμένου, αύξηση της περιόδου εκμετάλλευσης από τους ιδιώτες και εγγύηση των δανειακών συμβάσεων από το Δημόσιο (κατά τα πρότυπα της Αττικής Οδού) δύσκολα θα πάρουν μπροστά οι πέντε συγχρηματοδοτούμενοι οδικοί άξονες.\nΗ απεμπλοκή των έργων, συνολικού ύψους περίπου 9 δισ. ευρώ, συζητήθηκε χθες σε σύσκεψη υπό τον πρωθυπουργό κ. Γ. Παπανδρέου στη Βουλή, καθώς είναι ένα από τα δύο βασικά ζητήματα που απασχολούν το υπουργείο Υποδομών μέχρι τα τέλη Αυγούστου.\nΑπό τη σύσκεψη προέκυψε ότι, με τις διελεύσεις σε πολλά τμήματα των οδικών αξόνων να έχουν περιοριστεί κατά 20% - 30%, σε σύγκριση με τις αρχικές προβλέψεις, και με τις τράπεζες να έχουν σταματήσει τη χρηματοδότηση, τα περιθώρια για μείωση των διοδίων είναι περιορισμένα.\nΟι συζητήσεις, βέβαια, συνεχίζονται με βάση το μνημόνιο συναντίληψης, που υπέγραψε το υπουργείο με τις πέντε κοινοπραξίες. Η συμφωνία με την Κομισιόν για χρηματοδότηση από το ΕΣΠΑ του συνόλου του κόστους των απαλλοτριώσεων είναι, επίσης, ένα θετικό βήμα.\nΑπό τις μέχρι σήμερα διαπραγματεύσεις προκύπτει πως οι εργολάβοι κάνουν τους καλούς και οι τράπεζες (το μεγαλύτερο μέρος των δανείων προέρχεται από ελληνικά πιστωτικά ιδρύματα) τους κακούς. Οι εκπρόσωποι των τραπεζών ζητούν συγκεκριμένες δεσμεύσεις για το πώς θα λάβουν πίσω τα 3,3 δισ. ευρώ δάνεια π.χ. με εγγύηση του Δημοσίου για τα δάνεια των εργοληπτών.\nΨωμιάδης: Κοινωνικό το πρόβλημα των διοδίων\nΕπιστολή στον υπουργό Υποδομών, Γ. Ραγκούση, έστειλε ο Παναγιώτης Ψωμιάδης, σχετικά με την επικείμενη δημιουργία νέων διοδίων στην περιοχή Ασκός - Προφήτης και στην Αλεξάνδρεια Ημαθίας...\nΣτην επιστολή του ο Παναγιώτης Ψωμιάδης επισημαίνει ότι «είναι αδιανόητο να επιβάλλονται και νέα διόδια αντί να μειωθούν, όπως είχε υποσχεθεί η κυβέρνηση πριν από δύο μήνες» και κάνει ιδιαίτερη αναφορά στο υψηλό κόστος μετακίνησης, ιδιαίτερα για τους κατοίκους των περιοχών γύρω από τους σταθμούς διοδίων (Λεπτοκαρυά, Αιγίνιο, Μάλγαρα, Αλεξάνδρεια, Ασκός – Προφήτης).\n«Εκαστος εφ' ω ετάχθη»...\nΝα υπολογίσουν τα διαφυγόντα κέρδη του Δημοσίου από τις καταλήψεις σε διόδια και αρχαιολογικούς χώρους καλεί τα υπουργεία Υποδομών και Τουρισμού ο γενικός επιθεωρητής Δημόσιας Διοίκησης Λ. Ρακιντζής, ώστε στη συνέχεια το Δημόσιο να καταθέσει αγωγές και να εισπράξει τα χρήματα από την ομοσπονδία ιδιοκτητών ταξί. Καμία έκπληξη δεν προκαλεί η νέα φαεινή ιδέα του κρατικού αξιωματούχου. Εδώ και πολλά χρόνια έχει αποδείξει ότι προσφέρει πολύτιμες υπηρεσίες στις εκάστοτε κυβερνήσεις με τις αιωνίως επαναλαμβανόμενες διαπιστώσεις και στοιχεία περί διαφθοράς στο Δημόσιο, συμμετέχοντας στην εκστρατεία συκοφάντησης των δημόσιων υπαλλήλων και προετοιμάζοντας το έδαφος για την κατεδάφιση των εργασιακών δικαιωμάτων και τη διάλυση των δημόσιων υπηρεσιών. Ομως, αφού τόσο πολύ νοιάζεται ο εν λόγω κρατικός υπάλληλος για τα διαφυγόντα κέρδη του Δημοσίου, γιατί δεν αναλαμβάνει δράση για να μάθει ο ελληνικός λαός ποια είναι αυτά από τα ατέλειωτα μέτρα που παίρνουν οι κυβερνήσεις υπέρ των μονοπωλιακών ομίλων, π.χ. από τη μείωση των φορολογικών συντελεστών για τα επιχειρηματικά κέρδη από το 45% στο 20%, από τον πακτωλό των δισ. σε «αναπτυξιακά κίνητρα», από τις δεκάδες φοροαπαλλαγές στους εφοπλιστές, από τα εξοπλιστικά προγράμματα, κ.ο.κ. Επίσης, ως δαιμόνιος και απηνής διώκτης της διαφθοράς, γιατί δεν αναλαμβάνει δράση για τα διαφυγόντα κέρδη του Δημοσίου από τα 600 δισ. ευρώ που έχουν κατατεθεί στις ελβετικές τράπεζες από εγχώριους κεφαλαιοκράτες;.. Αλλά, είπαμε έκαστος εφ' ω ετάχθη...\nΠανάκριβα διόδια και για έργα που σταμάτησαν!\nΑναστολή των έργων ανακοίνωσε η κοινοπραξία «Ολυμπία Οδός» που κατασκευάζει με «σύμβαση παραχώρησης» τον οδικό άξονα Ελευσίνα - Κόρινθος - Πάτρα - Πύργος - Τσακώνα. Οπως ανακοίνωσε η κοινοπραξία, η αναστολή, που φυσικά συνοδεύεται από εκατοντάδες απολύσεις εργαζομένων στα εργοτάξια, θα γίνει μέχρι να βρεθεί βιώσιμη λύση στη χρηματοδότηση του έργου, μέσα από την οριστικοποίηση του μνημονίου συνεργασίας που έχουν μονογράψει με την κυβέρνηση και με το οποίο παρέχονται προς τους μεγαλοκατασκευαστές και τις δανείστριες τράπεζες νέες πρόσθετες εγγυήσεις και επιδοτήσεις, που φυσικά θα κληθεί να πληρώσει και αυτές ο ελληνικός λαός.\nΣε αναστολή εργασιών και κλείσιμο εργοταξίων έχουν προχωρήσει, εδώ και τέσσερις τουλάχιστον μήνες, και οι άλλες κοινοπραξίες των πέντε αυτοκινητόδρομων, πιέζοντας να πάρουν ακόμη περισσότερα από αυτά που προβλέπουν οι ληστρικές συμβάσεις που ψήφισαν από κοινού η ΝΔ και το ΠΑΣΟΚ. Ωστόσο, την ίδια στιγμή ο λαός εξακολουθεί να πληρώνει τα πανάκριβα διόδια, που έχουν αυξηθεί ως και πάνω από 400% από το 2008. Πρόκειται για τεράστια ποσά που πληρώνουν οι οδηγοί καθημερινά, τα οποία υποτίθεται ότι εισπράττουν οι ιδιωτικές κοινοπραξίες για να κατασκευάσουν τα έργα, αυτά ακριβώς που έχουν σταματήσει!\nΠρόκειται για άλλη μια πτυχή που αποδεικνύει την αντιλαϊκή πολιτική των κυβερνήσεων ΠΑΣΟΚ και ΝΔ, που παραχωρεί σε επιχειρηματικούς ομίλους το εθνικό οδικό δίκτυο για να ενισχυθεί η κερδοφορία του κεφαλαίου. Μόνη λύση, λοιπόν, είναι ο λαός να παλέψει ακόμη πιο δυνατά για κατάργηση όλων των διοδίων, για να γίνουν τα δημόσια έργα λαϊκή περιουσία.\nΑπλήρωτοι στα διόδια Πολυμύλου\nΤην άμεση καταβολή των δεδουλευμένων στους εργαζόμενους των διοδίων Πολυμύλου, ζητά με ερώτηση που κατέθεσε σήμερα στη Βουλή, προς τον υπουργό Μεταφορών και Επικοινωνιών, Γιάννη Ραγκούση, ο βουλευτής Κοζάνης, Γιώργος Κασαπίδης.\nΣύμφωνα με τον κ. Κασαπίδη δεν καταβάλλονται οι μισθοί στους εργαζομένους των διοδίων του Πολυμύλου, εδώ και έξι μήνες, γεγονός που όπως επισημαίνει έχει εξαντλήσει τα όρια της οικονομικής αντοχής των εργαζομένων και των οικογενειών τους. Και ρωτά τον κ. Ραγκούση «ποια μέτρα προτίθεται να λάβει ώστε άμεσα να δοθεί λύση και να εξασφαλιστεί η πληρωμή των δεδουλευμένων των εργαζομένων, αλλά και ποιες θα είναι οι συνέπειες για εταιρίες που αναλαμβάνουν δημόσια έργα και οι οποίες συστηματικά βρίσκονται ασυνεπείς στις υποχρεώσεις τους έναντι των εργαζομένων.»\nΣΥΡΙΖΑ: Αλληλεγγύη στον αγώνα των κατοίκων της Βόλβης\nΘεσσαλονίκη: Την αλληλεγγύη του ΣΥΡΙΖΑ στον αγώνα των κατοίκων του δήμου Βόλβης ενάντια στη λειτουργία σταθμού διοδίων στην περιοχή τους εξέφρασε η βουλευτής του συμμαχικού σχήματος της αριστεράς Λίτσα Αμμανατίδου - Παχαλίδου, η οποία επισκέφθηκε τις εγκαταστάσεις του νέου σταθμού στην Εγνατία οδό, στο ύψος του Προφήτη.\nΗ βουλευτής συναντήθηκε με τα μέλη της Επιτροπής Αγώνα κατά των διοδίων και συζήτησε μαζί τους για τα προβλήματα που θα δημιουργήσει η λειτουργία διοδίων στην τοπική οικονομία μιας υποβαθμισμένης περιοχής. Τα μέλη της Επιτροπής τόνισαν ότι το Δημοτικό Συμβούλιο του δήμου Βόλβης με ομόφωνο ψήφισμά του δηλώνει τη διαφωνία του στη λειτουργία των διοδίων στα διοικητικά του όρια και τόνισαν ότι θα συνεχίσουν τον αγώνα τους.\n"Σε μια περίοδο που η μνημονιακή λαίλαπα επιβαρύνει υπέρμετρα τους φορολογούμενους πολίτες και σημειώνονται τεράστια ποσοστά ανεργίας ειδικά στην Κεντρική Μακεδονία, δεν είναι δυνατόν να χωροθετούνται νέα διόδια, τα οποία θα δημιουργήσουν ένα επιπλέον σημαντικό έξοδο για τους κατοίκους της περιοχής, οι οποίοι θα είναι υποχρεωμένοι να περνούν καθημερινά από τα διόδια» σχολίασε η βουλευτής του ΣΥΡΙΖΑ και πρόσθεσε πως «η λειτουργία των διοδίων, πέραν των άλλων, θα προκαλέσει στην ευρύτερη περιοχή τεράστια προβλήματα, κυκλοφοριακά, υγείας, ασφάλειας, καθώς και περιβαλλοντικά, αφού γειτνιάζει με το παραλίμνιο, ήδη επιβαρυμένο οικοσύστημα της λίμνης Βόλβης».\nΧρέος και ανακατανομή πλούτου\nΟι υπογραμμίσεις εκ μέρους του μπλογκ\nΠίσω από το καράβι με το οποίο ταξιδεύουμε όλοι μαζί και λέγεται ελληνικό δημόσιο χρέος, κρύβονται δύο θεμελιακά ζητήματα διαφοροποίησης.\nΤο πρώτο αφορά στο ποιος πραγματικά ευθύνεται για αυτό το χρέος, και το δεύτερο στο ποιος πραγματικά το πληρώνει. Αν και κατά πόσο συμμετέχουν όλοι στην αποπληρωμή του. Εάν εξετάσει κανείς με προσοχή τα πραγματικά γεγονότα και αναζητήσει το ποιος εκμεταλλεύεται ποιον σε συνθήκες χρέους, τότε πιθανόν η αλήθεια να τον τρομάξει. Θα τη συνοψίσω σε μία φράση: εκείνοι που ευθύνονται στο μεγαλύτερο δυνατό βαθμό για την κρίση, είναι εκείνοι που κερδίζουν τα μέγιστα απ' αυτήν.\nΕπί παραδείγματι, στους πολιτικούς καταγράφω το γεγονός ότι ακόμα και σήμερα εξακολουθούν να εμφανίζονται στις οθόνες και τον διεθνή Τύπο εκείνα τα άτομα που είχαν την πρώτη ευθύνη για την οικονομική πολιτική τα τελευταία χρόνια. Σε αυτά συμπεριλαμβάνω υπουργούς Οικονομικών, αλλά και τους προέδρους μεγάλων τραπεζών, του Συμβουλίου των Εμπειρογνωμόνων του υπουργείου Οικονομικών, όλων εκείνων που ήταν κατά το νόμο οι «ειδικοί αναλυτές και χειριστές» της οικονομίας και είχαν για δεκαετίες την πρώτη ευθύνη για την πορεία της. Το ίδιο ισχύει και για εκείνους τους μεγαλοεπιχειρηματίες που διαπλεκόμενοι σφράγισαν την πολιτική σκηνή των τελευταίων ετών και επέβαλαν τα συμφέροντά τους ως εθνική οικονομική πολιτική. Κάτι που εξακολουθεί να συμβαίνει και σήμερα. Δεν μπορεί, με άλλα λόγια, όλοι αυτοί οι οποίοι έχουν την πρώτη ευθύνη για την κατάντια των οικονομικών της χώρας να προβάλλονται σήμερα ως οι νέοι προφήτες και σωτήρες της. Χωρίς, μάλιστα, να εξηγούν αυτοκριτικά τα όσα έπραξαν τα τελευταία χρόνια.\nΕξετάζοντας κάποιος με ακόμα μεγαλύτερη προσοχή, θα διαπιστώσει ότι οι ίδιοι που οδήγησαν τη χώρα στην κρίση, είναι εκείνοι που όχι μόνο δεν πληρώνουν τη λυπητερή, αλλά αποκομίζουν υπερκέρδη σε συνθήκες κρίσης. Μεγαλοεργολάβοι και κατασκευαστές, οι ελέγχοντες τα διόδια, ορισμένοι τραπεζίτες, ιδιοκτήτες μεγάλων επιχειρήσεων, ιδιαίτερα ορισμένων που συνδέονται με την ενέργεια, ειδικές κατηγορίες υπηρεσιών, λίγοι μεγαλοδικηγόροι και άλλες περιπτώσεις, αποκομίζουν αυτό το διάστημα μυθικά ποσά από προμήθειες, από τη χρήση δημόσιων αγαθών, από την «αγορά» δημόσιας περιουσίας, από ειδικά μέτρα στήριξης από το ελληνικό Δημόσιο, από την εκχώρηση ειδικών δικαιωμάτων επί του πλούτου της Ελλάδας, από μεθοδεύσεις όπως είναι η περαίωση. Υπάρχει ένα πλέγμα συμφερόντων που και η σημερινή κυβερνητική πολιτική τα εξυπηρετεί όπως γινόταν και επί κυβερνήσεων Κ. Σημίτη και Κ. Καραμανλή. Οσοι συμμετέχουν άμεσα ή έμμεσα σε αυτό το πλέγμα, όχι μόνο γλιτώνουν από τις αρνητικές συνέπειες της κρίσης, αλλά αποκομίζουν κέρδη, ορισμένοι, μάλιστα, κάνουν υπερκέρδη που δεν θα τα έκαναν υπό φυσιολογικές συνθήκες.\nΠίσω από τη συζήτηση για το χρέος και τη χρεοκοπία ή σωτηρία της χώρας κρύβεται μια μεγάλη ανακατανομή εισοδήματος και πλούτου υπέρ των ολίγων εκείνων που έχουν μέγιστη ευθύνη για τη σημερινή κρίση. Είναι φανερό, πλέον, ότι εκείνοι που ώθησαν τη χώρα στην κρίση ενδιαφέρονται, κύρια, να βγάλουν οι ίδιοι και άλλα κέρδη, πολλά, μάλιστα, με άνομους τρόπους. Με άλλα λόγια, ακόμα και αν βγαίναμε τελικά από την κρίση θα υπήρχαν εκείνοι που θα την έχουν αξιοποιήσει εις βάρος μας. Αν δε, δεν βγούμε, η απληστία τους θα αποτελεί θεμελιακή αιτία της επικείμενης καταστροφής.\nΆρθρο του Νίκου Κοτζιά, συγγραφέα, καθηγητή Πανεπιστημίου Πειραιά\nΔελτίο Τύπου (22/07/2011) του Σωματείου Εργατοτεχνιτών και Υπάλληλων Εργαζόμενων στην κατασκευή του αυτοκινητόδρομου Ελευσίνα-Κόρινθος-Πάτρα-Πύργος-Τσακώνα «Η ΓΑΛΑΡΙΑ»\n«Όλα βαίνουν καλώς εναντίον μας.»\nΑγαπητή «ΟΛΥΜΠΙΑ ΟΔΟΣ» Α.Ε.\nΜε μεγάλη προσοχή διαβάσαμε την ανακοίνωση που εκδώσατε «σχετικά με το καθεστώς του έργου αυτοκινητόδρομου». 320 λέξεις χρειάστηκαν για να ΜΗΝ δηλώσετε ουσιαστικά τίποτα. Και μέσα σε αυτή την ανακοίνωση, ούτε μία λέξη για τους χιλιάδες απολυμένους. Μιλάτε για το «μνημόνιο συναντίληψης» με το Ελληνικό Δημόσιο, που επί της ουσίας δεν πρόκειται για καμία πρόοδο στις διαπραγματεύσεις και δεν αναγνωρίζεται πλέον ούτε και από το νέο υπουργό Υποδομών.\nΤο μόνο που έχουμε να δηλώσουμε, ως πρώην εργαζόμενοι και ως χρήστες του αυτοκινητόδρομου, είναι ότι συμπάσχουμε στην δύσκολη οικονομική κατάσταση στην οποία έχετε περιέλθει το τελευταίο διάστημα και θα επαναλάβουμε την προφορική μας πρόταση για άνοιγμα ειδικού λογαριασμού διάσωσης της εταιρείας σας. Έτσι μετά την χρεοκοπημένη Ελλάδα, εμείς, τα κορόιδα δηλαδή, θα σώσουμε και την χρεοκοπημένη σας εταιρεία. Εξάλλου, το επίδομα ανεργίας που λαμβάνουμε μας επιτρέπει περιττά έξοδα.\nΑγαπητέ κύριε Δήμαρχε Πατρέων κ. Γιάννη Δημαρά.\nΑπό τον τύπο πληροφορηθήκαμε πως συγκαλείται σύσκεψη παρουσία των 9 βουλευτών Αχαΐας και του Γενικού Γραμματέα της Περιφέρειας Δυτικής Ελλάδας για το θέμα της Ολυμπίας Οδού, το Σάββατο 23 Ιουλίου στις 11 το πρωί, στο Δημαρχείο της Πάτρας. Πολύ σωστά δε πράττοντας, δεν μας καλείτε να παραστούμε στην σύσκεψη. Εξάλλου είμαστε το μοναδικό Σωματείο σε ολόκληρη την Ολυμπία οδό. Ακόμη σωστότερα, δεν απαντήσατε ποτέ στην πρόσκληση μας από τον Μάρτη του 2011 για την διενέργεια σύσκεψης για το συγκεκριμένο θέμα. Προφανώς δεν αποτελούμε άξιους συνομιλητές. Θα θέλαμε μόνο να σας πληροφορήσουμε πως θα είμαστε παρόντες και εμείς αύριο στην σύσκεψη, έστω και απρόσκλητοι.\nΑγαπητέ κύριε Τατούλη Περιφερειάρχη Πελοποννήσου.\nΜε έκπληξη πληροφορηθήκαμε δήλωση σας, πως το θέμα το παρακολουθείται από πολύ κοντά και όταν χρειαστεί θα παρέμβετε, αλλά παρά τα προβλήματα, κατά την εκτίμησή σας το έργο δεν κινδυνεύει. Η αλήθεια είναι πως δεν έχουν απολυθεί και οι 2800 εργαζόμενοι της Ολυμπίας Οδού. Αυτό θα συμβεί τον Σεπτέμβρη. Οπότε ας μην βιαζόμαστε. Και σε τελική ανάλυση εσάς δεν σας απασχολεί το θέμα, γιατί το έργο δεν πρόκειται να κατασκευαστεί πέρα από την Πάτρα, όπως επιθυμούν οι εργολάβοι και συμφωνεί και το Υπουργείο.\nΜε την ευκαιρία αυτή θα θέλαμε να ευχηθούμε σε όλους σας καλό καλοκαίρι. Εμείς με την σειρά μας θα φροντίσουμε να είναι ιδιαίτερα θερμό.\nwww.galaria2010.blogspot.com, galaria2010@gmail.com, FAX 2610 960 826\nΣυνεχίζουν οι ταξιτζήδες στα διόδια\nΓια 5η μέρα συνεχίζεται η απεργία των οδηγών ταξί\nΔεν πτοούνται οι οδηγοί ταξί. Για 5η συνεχόμενη μέρα και παρά την παρέμβαση της Δικαιοσύνης, που έδωσε εντολή ακόμα και για συλλήψεις, οι επαγγελματίες αυτοκινητιστές συνεχίζουν τους αιφνιδιαστικούς αποκλεισμούς.\nΣήμερα σήκωσαν για ακόμα μια φορά τις μπάρες στα διόδια της Ελευσίνας, ενώ το ίδιο συνέβη και στην Αττική Οδό στην έξοδο Κύμης, με αποτέλεσμα τα αυτοκίνητα να διέρχονται ελεύθερα από το σημείο.\nΕλεύθερη σήμερα, θα είναι η διέλευση και από τα διόδια Αφιδνών, Ζευγολατιού και Μαλγάρων, τα οποία οι ιδιοκτήτες ταξί σκέφτονται να κρατήσουν όλη μέρα ανοιχτά.\nΤα Τέμπη αποφάσισαν να μην τα κλείσουν. Ωστόσο σήκωσαν τις μπάρες στα διόδια του Πυργετού και του Μακρυχωρίου, καθώς στόχος τους είναι να μείνουν όλη μέρα ανοιχτά τα διόδια, κατά μήκος της Ε.Ο Αθηνών-Θεσσαλονίκης.\nΣτην υπόλοιπη Ελλάδα, προς το παρόν οι οδηγοί ταξί έχουν αποκλείσει δημόσιους οργανισμούς. Στην Κρήτη, οι ιδιοκτήτες ταξί έχουν αποκλείσει τις εισόδους στις εφορίες της Σητείας, της Ιεράπετρας και των Χανίων.\nΣτον Πύργο τώρα σύμφωνα με το dete, οι αυτοκινητιστές απέκλεισαν την εθνική οδό Πύργου-Πατρών, στο ύψος του κόμβου Λαστέϊκων, από τις 9-11 το πρωί,με αποτέλεσμα η κυκλοφορία να διεξάγεται από παρακαμπτήριους.\nΣτην Κέρκυρα, κατέλαβαν τα εκδοτήρια εισιτηρίων στο Αχίλλειο και στο Παλαιό Φρούριο ενώ οι ιδιοκτήτες ταξί της Χαλκιδικής έκαναν πορεία με τα ταξί τους μέσα στον Πολύγυρο και επισκέφθηκαν τα γραφεία των βουλευτών του νομού, όπου επέδωσαν ψήφισμα.\nΣτην Ζάκυνθο πάλι, οι ιδιοκτήτες ταξί του νησιού πραγματοποίησαν δίωρη κατάληψη στο Βυζαντινό Μουσείο, αφήνοντας τους επισκέπτες να εισέρχονται δωρεάν.\nΠαράλληλα, δηλώνουν ότι θα κρατήσουν ανοιχτές τις μπάρες όλη τη μέρα στη γέφυρα του Ρίου-Αντιρρίο\nΗ Βόλβη λέει όχι στο χαράτσι των διοδίων\nΔύο νέα μέτωπα ενάντια στο χαράτσι των διοδίων δημιουργούνται στην ευρύτερη περιοχή της νομού Θεσσαλονίκης.\nΗ εξαγγελία για επιβολή διοδίων στην Εγνατία οδό στο ύψος του Δήμου Βόλβης, αλλά και οι σκέψεις για δημιουργία σταθμού διοδίων στην εθνική οδό Θεσσαλονίκης-Μουδανιών προκαλούν έντονες αντιδράσεις με τους κατοίκους των περιοχών αυτών να κάνουν λόγο για το τελικό χτύπημα στην ήδη επιβαρυμένη οικονομική ζωή του τόπου τους.\nΣτον Δήμο Βόλβης οι κάτοικοι με την ορμή και του κινήματος των πλατειών πραγματοποίησαν λαϊκή συνέλευση και αποφάσισαν να αντιδράσουν δυναμικά σε οποιαδήποτε προσπάθεια της κυβέρνησης να λειτουργήσει σταθμός διοδίων στην Εγνατία οδό.\nΟι κάτοικοι της περιοχής σε ανακοίνωσή τους αναφέρουν ότι «ως πολίτες της χώρας έχουμε προπληρώσει την κατασκευή της Εγνατίας Οδού, ως φορολογούμενοι πολίτες πληρώνουμε καθημερινά το δυσβάσταχτο φόρο των καυσίμων, ενώ η εισφορά των τελών κυκλοφορίας είναι ανταποδοτική αποκλειστικά για την συντήρηση του οδικού δικτύου. Ως εκ τούτου, μια πιθανή λειτουργία διοδίων θα δώσει το τελειωτικό χτύπημα στην ήδη υποβαθμισμένη κοινωνικοοικονομική ζωή της περιοχής».\nΣτο μεταξύ, ο αντιπεριφερειάρχης Θεσσαλονίκης, Απόστολος Τζιτζικώστας, με επιστολή του προς τον υπουργό Υποδομών, Μεταφορών και Δικτύων καλεί τον κ. Ραγκούση να επανεξετάσει τη μείωση των διοδίων, όπως και να μη λειτουργήσουν τα νέα διόδια της Εγνατίας οδού, στον κόμβο του Προφήτη, αλλά να μετακινηθούν προς την Ασπροβάλτα.\nΣύμφωνα με πληροφορίες, οι πιέσεις για επιβολή διοδίων στην περιοχή προέρχονται από τραπεζικά στελέχη, που σε αντίθετη περίπτωση απειλούν ότι δε θα εκταμιευτούν χρήματα για συνέχιση των οδικών έργων στην Εγνατία.\nΣτις τράπεζες έριξε την ευθύνη για τη μη μείωση των διοδίων και τη δημιουργία νέων σταθμών και ο υφυπουργός Υποδομών, Μεταφορών και Δικτύων, Γιάννης Μαγκριώτης. «Παρ’ ότι η κυβέρνηση μέσα από αυτό το ενδιάμεσο σχέδιο έχει εγγυηθεί σε απόλυτο βαθμό τα έργα και τις επόμενες κινήσεις, οι τράπεζες αρνούνται να επαναχρηματοδοτήσουν τα έργα γιατί συνεχίζουν να θεωρούν ότι δεν είναι βιώσιμα», σημείωσε χαρακτηριστικά από το βήμα της Βουλής, απαντώντας σε σχετική επίκαιρη ερώτηση του βουλευτή του ΠΑΣΟΚ Οδυσσέα Κωνσταντινόπουλου.\nΉδη τα μέλη της λαϊκής συνέλευσης του Δήμου Βόλβης έχουν προγραμματίσει σειρά κινητοποιήσεων τις προσεχείς εβδομάδες προκειμένου να αποτρέψουν τη λειτουργία του σταθμού διοδίων. Πιο συγκεκριμένα κινητοποίηση στο χώρο των διοδίων και διανομή ενημερωτικών φυλλαδίων στα κομβικά σημεία Σχολαρίου, Ρεντίνας και Σταυρού αποφασίστηκε σήμερα από τις 10:00 έως τις 13:00 και αύριο από τις 17:00 έως τις 20:00. Οι κάτοικοι της περιοχής ζητούν τη στήριξη τόσο των οδηγών που διέρχονται από το σημείο, όσο και των κατοίκων των γύρω περιοχών.\nΑνακοίνωση του Σωματείου Εργατοτεχνιτών και Υπάλληλων Εργαζόμενων στην κατασκευή του αυτοκινητόδρομου Ελευσίνα-Κόρινθος-Πάτρα-Πύργος-Τσακώνα «Η ΓΑΛΑΡΙΑ»\nΗ «ΟΛΥΜΠΙΑ ΟΔΟΣ» αποτελεί παρελθόν. Μαζί και οι υπόλοιποι οδικοί άξονες. (Ε65, Μορέας, Αιγαίου, Ιόνια Οδός.). Πάνω από 7000 εργαζόμενοι μένουν άνεργοι.\nΑνάμεσά τους 2800 εργαζόμενοι της «Ολυμπίας Οδού».\nΑποκλειστικά υπεύθυνοι οι κύριοι: Σουφλιάς πρώην ΥΠΕΧΩΔΕ, Κατσιγιάννης πρώην ΓΓ ΥΠΕΧΩΔΕ, Ρέππας πρώην Υπουργός Υποδομών, Μεταφορών & Δικτύων, Ραγκούσης Υπουργός Υποδομών, Μεταφορών & Δικτύων, Μαγκριώτης Υφυπουργός Υποδομών, Μεταφορών & Δικτύων.\nΣυνυπεύθυνες οι εταιρίες VINCI, HOCHTIEF, AΚΤΩΡ, J & P ΑΒΑΞ, ΓΕΚ ΤΕΡΝΑ και η Salfo & Συνεργάτες ΕΠΕ που έπαιζε πρωταγωνιστικό ρόλο στην κωμωδία «Ανεξάρτητος Μηχανικός».\nΣκηνοθέτης του δράματος οι τράπεζες,ελληνικές και ξένες :\nCalyon, Banco Comercial Portugues, Commetzbank AG, Bayerische Landesbank, HSBC, BNP Paribas, Fortis Bank, Bank of Cyprus, Dekabank, Deutsche Girozentrale, KFW, DZ Bank, London –BIIS, BK of Ireland, Societe Generale, European Investment Bank, Alpha Bank [ACBr.AT] A.E., Emporiki Bank of Greece, Piraeus, EFG, Probank, ATE Bank, Marfin Bank, Millennium Bank SA, National Bank of Greece, Geniki, Hellenic Public Bank LTD.\nΘύματα όλοι εμείς, οι εργαζόμενοι που μένουμε στον δρόμο. Είναι εξοργιστικό πως, ακόμα και τώρα, επικοινωνιακά παιχνίδια παίζονται στην πλάτη μας. Από την μία ο πρώην υπουργός Ρέππας να μιλά για υπογραφή μνημονίου συναντίληψης με τους εργολάβους και να διαψεύδεται από τον νυν υπουργό και από την άλλη ο υπουργός «Ανάπτυξης» Χρυσοχοΐδης να μιλά για 14 δις από το ΕΣΠΑ που θα ξεμπλοκάρουν τα έργα και να διαψεύδεται από τον υφυπουργό Μαγκριώτη.\nΣτην κατοχική Ελλάδα του μνημονίου ένας κύκλος έκλεισε. Τα μεγάλα έργα, όπως τα ξέραμε, δεν πρόκειται να κατασκευαστούν. Οι συμβάσεις, που αποτελούν νόμο του κράτους, τσαλαπατήθηκαν από όλους τους εμπλεκόμενους. Ένα κράτος που λέει πως δεν χρωστά μία στους εργολάβους θα έπρεπε ήδη να τους έχει πετάξει στο δρόμο -εργολάβους και τραπεζίτες. Όμως, δηλώνει πως, αν συμβεί αυτό, θα χρειαστεί να πληρώσει αρκετά δις στους εργολάβους. Γιατί άραγε αφού δεν φταίει σε τίποτα και δεν χρωστά μία; Οι τραπεζίτες, που μας παίρνουν τα σπίτια για μια δόση δανείου, αρνούνται νταηλίδικα να εκπληρώσουν τις δανειακές τους συμβάσεις που οι ίδιοι υπέγραψαν με τους εργολάβους. Οι εργολάβοι συνεχίζουν να εισπράττουν διόδια και να μη βάζουν μία, παρότι είναι υποχρεωμένοι από την σύμβαση να φροντίζουν για την συνεχή και απρόσκοπτη χρηματοδότηση του έργου.\nΈστω και τώρα απαντήστε, κύριοι εργολάβοι:\nΤι ποσοστό επί του έργου έχετε κατασκευάσει;\nΤι έχετε εισπράξει μέχρι σήμερα;\nΠόσα χρήματα έχετε καταβάλει;\nΓιατί δεν προστρέχετε στα δικαστήρια για αποζημιώσεις, λόγω καθυστέρησης των απαλλοτριώσεων, παρά σταματάτε το έργο;\nΓιατί επικαλείστε την πτώση της κυκλοφορίας, εφόσον από τη σύμβαση έχετε αναλάβει τον κίνδυνο;\nΈστω και τώρα απαντήστε, κύριοι τραπεζίτες:\nΓιατί διακόπτετε τη χρηματοδότηση των έργων, όταν από τα stress tests σας έχετε προβλέψει πολύ δυσμενέστερα σενάρια από τα σημερινά (στη συγκεκριμένη περίπτωση 27% πτώση της κυκλοφορίας);\nΈστω και τώρα απαντήστε, κύριε Υπουργέ:\nΠόσα χρήματα έχουν εισπραχθεί από τα διόδια σε κάθε σταθμό, σε ετήσια βάση το 2008, το 2009 και το 2010; Πόσα απ’ αυτά τα ποσά έχει εισπράξει ο παραχωρησιούχος, πόσα έχει εισπράξει το κράτος;\nΠροτίθεστε να ζητήσετε δάνειο από την Ευρωπαϊκή Τράπεζα Επενδύσεων, η οποία χρηματοδοτεί τα κράτη με πολύ μικρό επιτόκιο για να το χρησιμοποιήσετε για να κατασκευαστούν δημόσια έργα και υποδομές;\nΣκοπεύετε να δημιουργήσετε μια Δημόσια Τράπεζα Ειδικού Σκοπού, για να μπορεί να δανείζεται η χώρα για έργα που δεν μπορεί να κατασκευάσει από ίδιους πόρους, από την Ευρωπαϊκή Κεντρική Τράπεζα με 1% επιτόκιο;\nΣκοπεύετε να ελέγξετε την κατασκευή των έργων και αν έχουν τηρηθεί οι μελέτες και οι κανόνες κατασκευής ή έχετε απόλυτη εμπιστοσύνη στον «ανεξάρτητο μηχανικό» που «ελέγχει» το έργο και πληρώνεται από τους εργολάβους;\nΕμείς, ένα δηλώνουμε: Όποια λύση και να δοθεί, θα αποτελεί σκάνδαλο. Γιατί σκάνδαλο ήταν από την στιγμή της ψήφισης της σύμβασης από την Βουλή. Γιατί σκάνδαλο είναι ο τρόπος που γίνονται τα έργα στην Ελλάδα. Ένας τομέας που ,μαζί με τις αμυντικές δαπάνες, είναι ο πιο κερδοφόρος για κάθε λογής λαμόγιο.\nΈτσι, θα συνεχίσουμε να πληρώνουμε μέχρι 65 εκατ. το χιλιόμετρο όταν η Ισπανία με ίδιο γεωγραφικό ανάγλυφο πληρώνει 12 φορές λιγότερο.\nΚύριε Μαγκριώτη, είχατε δεσμευθεί πως είναι απαράβατος όρος η επαναπρόσληψη όλων των απολυμένων στα έργα. Ισχύει ακόμα;\nΚύριε Περιφερειάρχη, είχατε δηλώσει πως δεν θα επιτρέψετε το κλείσιμο των εργοταξίων στην περιφέρεια σας. Σκοπεύετε να αντιδράσετε ή θα αρκεστείτε σε δηλώσεις στα κανάλια;\nΈλληνα οδηγέ, θα συνεχίσεις να πληρώνεις διόδια για να θησαυρίζουν οι εργολάβοι και οι δρόμοι να μην γίνονται ποτέ;\nΈλληνα εργαζόμενε, πότε θα πάρεις την υπόθεση στα χέρια σου;\nΣΩΜΑΤΕΙΟ ΕΡΓΑΤΟΤΕΧΝΙΤΩΝ ΚΑΙ ΥΠΑΛΛΗΛΩΝ ΕΡΓΑΖΟΜΕΝΩΝ ΣΤΗΝ ΚΑΤΑΣΚΕΥΗ\nΤΟΥ ΑΥΤΟΚΙΝΗΤΟΔΡΟΜΟΥ ΕΛΕΥΣΙΝΑ-ΚΟΡΙΝΘΟΣ-ΠΑΤΡΑ-ΠΥΡΓΟΣ-ΤΣΑΚΩΝΑ\nΠαναγοπούλα 18/072011 Αρ. Πρωτοκόλλου 047\nΔιοδάρχες και τροχαία: Συστέγαση κτιρίων και υπηρεσιών\nΗ ποινικοποίηση της μη καταβολής διοδίων μέσω τη επαίσχυντης τροπολογία Ρέππα, το Φλεβάρη του 2011, δημιουργεί απρόσμενα γεγονότα στους δημόσιους δρόμους.\nΤο Σάββατο (16/7), ο συναγωνιστής ΜΝ, μισθωτός οδηγός τουριστικών λεωφορείων στο επάγγελμα, πέρασε το πρωί με την μοτοσυκλέτα του τα διόδια Πελασγίας χωρίς να πληρώσει το αντίτιμο του 1,80€.\nΟι τοποτηρητές του νόμου και της τάξης, παρόντες στο κλασσικό πρατήριο βενζίνης που είναι λίγα μέτρα μετά τα διόδια με κατεύθυνση προς Θεσ/νίκη, τον σταμάτησαν, του έκοψαν το ανάλογο πρόστιμο και του αφαίρεσαν το δίπλωμά του.\nΟ ίδιος έκανε γνωστό ότι δεν θα μπορούσε να δουλέψει στο δρομολόγιο της επόμενης ημέρας και προφανώς ούτε τις επόμενες είκοσι ημέρες για τις οποίες αφαιρείται το δίπλωμα.\nΠαρά τις σχετικές του διαμαρτυρίες προς τους τροχονόμους αλλά και αργότερα στον διοικητή του τμήματος τροχαίας (Σούρπη) που βρίσκεται σε παρακείμενο κτίριο με το επιχειρησιακό κέντρο των Αυτοκινητοδρόμων Αιγαίου ΑΕ, δεν κατάφερε να πείσει τα όργανα της τάξης, ότι η παράβαση δεν δικαιολογεί αφαίρεση του διπλώματος και ότι δεν του στερούν απλά τη δυνατότητα της μετακίνησης αλλά το δικαίωμα στη δουλειά.\nΠαρά και τη δικιά μας παράσταση διαμαρτυρίας στο τμήμα τροχαίας Σούρπης το μεσημέρι, λάβαμε την ίδια αρνητική απάντηση, διαπιστώνοντας παράλληλα, ότι τρία τραπέζια του τμήματος ήταν γεμάτα πινακίδες μετά το πρωινό σαφάρι.\nΜετά την αρνητική απάντηση για την επιστροφή του διπλώματος, ο συναγωνιστής αποφάσισε να επιστρέψει στα διόδια της Πελασγίας και να παραμείνει εκεί μέχρι να του επιστραφεί η επαγγελματική άδεια οδήγησης. Και πράγματι έτσι έγινε.\nΠαράλληλα, μέλη του κινήματός μας αποφάσισαν να στηρίξουν τη διαμαρτυρία του, οργανώνοντας κινητοποίηση το απόγευμα της ίδιας ημέρας, με τη πρόθεση να μείνουμε κι εμείς μαζί του όσο πραγματικά χρειαστεί (η άδεια αφαιρείται μέχρι και 20 ημέρες).\nΚατά τη προσέγγισή μας στο σταθμό της Πελασγίας, ο διοικητής του τμήματος, μετά από σχεδόν 10 ώρες παραμονής του συναγωνιστή στα διόδια, αναθεώρησε τη στάση του αργά το απόγευμα, ειδοποιώντας τον οδηγό να πάει στο τμήμα να παραλάβει την άδεια οδήγησής του και φύγει από τα διόδια...\n17 Ιουλ 2011\nΔεν αντέχουν άλλα διόδια\nΔιαμαρτύρονται οι κάτοικοι του δήμου Βόλβης\nΣυνεχίζουν και σήμερα τις κινητοποιήσεις τους οι κάτοικοι του χωριού Προφήτη του δήμου Βόλβης, διαμαρτυρόμενοι για τη λειτουργία των νέων διοδίων στο τμήμα της νέας Εγνατίας Οδού (Θεσσαλονίκης - Καβάλας), λίγο πριν τον κόμβο του Προφήτη.\nΣτην περιοχή δημιουργήθηκε επιτροπή κατοίκων, η οποία θα βρίσκεται σήμερα το απόγευμα (17.00-19.00) στο σημείο, όπου έχουν κατασκευαστεί τα νέα διόδια, μοιράζοντας φυλλάδια με τις θέσεις τους, προς ενημέρωση των διερχόμενων οχημάτων.\nΠαρόμοια κινητοποίηση πραγματοποίησαν και χθες το πρωί (10.00-13.00). Το θέμα θα συζητηθεί, εξάλλου, και στο δημοτικό συμβούλιο του δήμου Βόλβης, την ερχόμενη Πέμπτη.\nΞανά στα διόδια\nΟ αγώνας του κινήματος των διοδίων και η έμπρακτη υποστήριξή του από χιλιάδες οδηγούς υποχρέωσε προ καιρού την κυβέρνηση να εξαγγείλει μειώσεις στις τιμές των διοδίων. Η εξωφρενική πρακτική -υπό τις ευλογίες της κυβέρνησης- να εισπράττουν διόδια ακόμη και για δρόμους που δεν έχουν κατασκευαστεί και στην παρούσα φάση λειτουργούν ως καρμανιόλες, οι συνεχείς αυξήσεις των τιμών και η εγκατάσταση σταθμών ακόμη και ανά μερικά χιλιόμετρα, απέκτησαν ανεκδοτολογικές διαστάσεις και δεν επέτρεψαν στα διαπλεκόμενα ΜΜΕ να οργανώσουν τις άμυνές τους.\nΟ χαρακτηρισμός "τζαμπατζήδες" που επεχείρησαν να κολλήσουν στο κίνημα επέστρεψε πάνω τους ως μπούμερανγκ. Διότι αν λέγαμε τζαμπατζήδες τους οδηγούς που αρνούνταν να πληρώσουν για δρόμους που δεν υπήρχαν, που αρνούνταν να πληρώσουν διόδια για να πάνε από το σπίτι στο σχολείο του παιδιού τους ή στον φούρνο για ψωμί, πώς θα μπορούσε να χαρακτηρίσει κανείς τους κατασκευαστές που εννοούν να φτιάξουν τους δρόμους προεισπράττοντας τα διόδια;\nΜνημόσυνο με ξένα κόλλυβα, δηλαδή. Τα θυμίζουμε όλα διότι η περιβόητη πρωτοβουλία της κυβέρνησης να... παρακαλέσει τους συμβασιούχους κατασκευαστές και νομείς να συμφωνήσουν σε νέα τιμολόγηση σκόνταψε. Και σκόνταψε, σύμφωνα με την κυβέρνηση, στις τράπεζες που αρνούνται να χρηματοδοτήσουν τα έργα κρίνοντάς τα μη βιώσιμα εφόσον μειωθούν τα διόδια.\nΟι χρεωκοπημένες τράπεζες - ζόμπι, που συντηρούνται στη ζωή διασωληνωμένες με κρατικό χρήμα, αρνούνται για μία ακόμη φορά να χρηματοδοτήσουν ακόμη και τα πιο προσοδοφόρα δημόσια έργα ή απλώς παρέχουν στην κυβέρνηση ένα πρόσχημα για να υπαναχωρήσει από τις δεσμεύσεις της;\nΗ απάντηση των πολιτών θα δοθεί προφανώς επί τόπου, στους σταθμούς των διοδίων...\nΟι μειώσεις διοδίων που δεν έγιναν ποτέ και η συνακόλουθη προσπάθεια "διασωσης" των συμβάσεων παραχώρησης\nΔΕΛΤΙΟ ΤΥΠΟΥ της 15/7/2011\nΑνεπιτυχής η προσπάθεια του νέου υπουργού Υποδομών για τη σύσταση διακομματικής επιτροπής για την επαναδιαπραγμάτευση των όρων των συμβάσεων, με τις οποίες οι εθνικοί μας δρόμοι παραχωρήθηκαν στις πολυεθνικές κοινοπραξίες.\nΑνεπιτυχής η προσπάθεια της Κυβέρνησης για την υπογραφή του «μνημονίου διάσωσης των συμβάσεων παραχώρησης των εθνικών δρόμων»\nΟι υποσχέσεις για -πρόσκαιρες έστω- μειώσεις ήταν για άλλη μία φορά χωρίς αντίκρισμα! Οι τράπεζες θεωρούν τα φαραωνικά έργα μη βιώσιμα και οι εργολάβοι θέλουν και την πίτα ολόκληρη και το σκύλο χορτάτο.\nΔύο χρόνια διαρκούν οι έντονες κινητοποιήσεις στο σύνολο της χώρας για την κατάργηση των συμβάσεων παραχώρησης και την επιστροφή του δημόσιου αγαθού, των εθνικών μας δρόμων, από την παγίδα των πολυεθνικών ιδιωτικών συμφερόντων, στα χέρια του λαού.\nΣτο διάστημα αυτό, η κυβέρνηση του μνημονίου και του ξεπουλήματος κάθε δημόσιου αγαθού και πλούτου, βρέθηκε στο πλευρό των εργολάβων και όχι του κινήματος. Με νόμο που ψήφισε, ένταξε άρθρο στον Κώδικα Οδικής Κυκλοφορίας με το οποίο ποινικοποιεί τον αγώνα μας. Ακριβώς όπως δηλαδή απαιτούσαν οι εταιρείες! Αμέσως μετά προχώρησε και σε άλλη «διόρθωση» βασικού όρου των αμαρτωλών συμβάσεων που όλοι μαζί, δικομματισμός και σύστημα, είχαν ψηφίσει το 2007: το κράτος προτείνεται να γίνει εγγυητής των εταιρειών απέναντι στις τράπεζες, σε μια ύστατη προσπάθεια διασφάλισης των συμφερόντων των εταιρειών, ενώ οι συμβάσεις παραχώρησης προβλέπουν ρητά ότι οι ανάδοχοι είναι υποχρεωμένοι να εξασφαλίζουν την απρόσκοπτη χρηματοδότηση των έργων!\nΣήμερα, τα περισσότερα έργα έχουν σταματήσει, ενώ αντίθετα τα διόδια εισπράττονται κανονικά και «νόμιμα»...Οι εταιρείες έχουν εισπράξει τις επιδοτήσεις από Ε.Ε. & Ελληνικό Δημόσιο και κανείς δεν μπορεί να διασφαλίσει ότι αύριο δε θα αποχωρήσουν χωρίς να έχουν ολοκληρώσει τα έργα, αποκομίζοντας υπερκέρδη.\nΗ Συντονιστική Επιτροπή Φορέων & Κατοίκων Β.Α. Αττικής ενάντια στα Διόδια απαιτεί από την κυβέρνηση να καταγγείλει τις συμβάσεις παραχώρησης των εθνικών δρόμων (έχει κατατεθεί και σχετική εμπεριστατωμένη έκθεση στον Γενικό Επιθεωρητή Δημ. Διοίκησης).\nΣήμερα, που καλούμαστε να πληρώσουμε την κρίση του χρηματοπιστωτικού και του πολιτικού συστήματος, εμείς συνεχίζουμε αταλάντευτα να υπερασπιζόμαστε το δίκαιο των αιτημάτων μας, την αξιοπρέπειά μας, το μέλλον των παιδιών μας, τα δημόσια αγαθά και περιουσία. Συμπορευόμαστε με όλα τα κινήματα που δρουν σε αυτή την κατεύθυνση.\n· Απαιτούμε την κατάργηση των διοδίων στη Β.Α. Αττική και συντονίζουμε τον αγώνα μας με την υπόλοιπη Ελλάδα για δρόμους ελεύθερους χωρίς διόδια.\n· Απαιτούμε τη συγκρότηση δημόσιου φορέα με κοινωνικό έλεγχο για την αποπεράτωση των έργων και τη διαχείριση των εθνικών μας δρόμων.\nΔεν πληρώνουμε ούτε 1 ευρώ στα διόδια της απάτης και καθημερινά περνάμε ελεύθερα ανοίγοντας τις μπάρες!\nΔεν μειώνονται οι τιμές των διοδίων (θα είχαμε εκπλαγεί αν κάποιος είχε πιστέψει ποτέ το αντίθετο...)\nΜαγκριώτης: Εμπλοκή στο ζήτημα μείωσης των διοδίων\nΕμπλοκή στο ζήτημα μείωσης των διοδίων ανακοίνωσε από τη Βουλή ο υφυπουργός Υποδομών Γιάννης Μαγκριώτης.\nΕπίρριψε ευθύνες τόσο στις τράπεζες, οι οποίες -όπως υποστήριξε «δεν επαναχρηματοδοτούν τα έργα θεωρώντας τα μη βιώσιμα», όσο και στους παραχωρησιούχους που σύμφωνα με τον υφυπουργό δεν τήρησαν τη συμφωνία με την κυβέρνηση.\nΣτελέχη των κοινοπραξιών, που έχουν αναλάβει την κατασκευή των αυτοκινητόδρομων, τονίζουν ότι το μνημόνιο συναντίληψης που υπεγράφη μεταξύ του ελληνικού δημοσίου και των παραχωρησιούχων ουδέποτε αποτέλεσε επίσημη συμφωνία ενώ τελούσε υπό την έγκριση των 43 τραπεζών που χρηματοδοτούν τα έργα.\nΠάντως, ο Γιάννης Μαγκριώτης εμφανίστηκε αισιόδοξος ότι τα έργα είναι βιώσιμα και πως η χώρα δεν θα πτωχεύσει, «γιατί», συνέχισε, «στο πίσω μέρος του μυαλού των τραπεζιτών αυτή η σκέψη υπάρχει». !!!!!!!!!!!!!\nΔΕΙΤΕ ΕΔΩ ΡΕΠΟΡΤΑΖ ΣΚΑΪ\nΤα έργα έχουν σταματήσει εδώ και καιρό....\nΤις επιδοτήσεις από το δημόσιο και την Ε.Ε. τις έχουν πάρει οι εταιρείες....\nΤα διόδια γιατί τα εισπράττουν ακόμη ??????\nΗ Επιτροπή μας εδώ και δυο χρόνια προειδοποιεί για την κατάσταση αυτή.\nΈχει στείλει στον Επιθεωρητή Δημόσιας Διοίκησης εμπεριστατωμένη έκθεση. Η σύμβαση πρέπει να καταγγελθεί υπέρ του Δημοσίου και οι εταιρείες να επιστρέψουν τα χρήματα στο ελληνικό Δημόσιο...\nΚοροϊδία με τις τιμές των διοδίων\nΜειώσεις; Last year...\nΔεν θα προχωρήσει στις προαναγγελθείσες μειώσεις στις τιμές των διοδίων η κυβέρνηση, αφού, σύμφωνα με τον υφυπουργό Υποδομών, κ. Γιάννη Μαγκριώτη, «δεν θα γίνει πράξη η μείωση των διοδίων, γιατί οι τράπεζες θεωρούν ότι τα έργα δεν είναι βιώσιμα».\nΜιλώντας στην Ολομέλεια της Βουλής, ο υφυπουργός Υποδομών δήλωσε ότι «το 2010 προτείναμε τη μείωση των διοδίων. Τράπεζες και παραχωρησιούχοι δεν δέχονταν συζήτηση... η ευθύνη είναι στην πλευρά των τραπεζών. Εμείς διαφωνούμε με αυτή την εκτίμηση. Τους καλούμε να ξεκινήσουν την επαναχρηματοδότηση, ώστε να ολοκληρωθούν τα έργα».\nΗ ομολογία του κ. Μαγκριώτη προκάλεσε την άμεση αντίδραση του βουλευτή του ΠΑΣΟΚ κ. Οδυσσέα Κωνσταντινόπουλου, ο οποίος είπε πως «πρέπει να πουμε στους πολίτες την αλήθεια. Ότι δεν υποσχόμαστε απλά για να κερδίσουμε χρόνο».\nΟ κ. Μαγκριώτης προσπάθησε να εξηγήσει για ποιο λόγο η κυβέρνηση δεν μπορεί να επιβάλει στις κοινοπραξίες την μείωση του αντιτίμου που πληρώνουν οι οδηγοί στους σταθμούς διοδίων. «Μπορούμε να καταγγείλουμε τις συμβάσεις. Αν το κάνουμε αυτό, τα έργα θα σταματήσουν και θα πρέπει να πληρώνουμε αποζημιώσεις…», επιχειρηματολόγησε ο υφυπουργός Υποδομών.\nΜε την τοποθέτηση του κ. Μαγκριώτη στη Βουλή κλείνει το κεφάλαιο της μείωσης των διοδίων, που η κυβέρνηση είχε προαναγγείλει εδώ και μήνες. Ο αρμόδιος υφυπουργός παλαιότερα είχε εξαγγείλει συμπίεση της τιμής του διοδίου, δραστικό περιορισμό της στα υπό κατασκευή τμήματα των αυτοκινητοδρόμων, διευκολύνσεις με εκπτωτικές κάρτες για τις τοπικές μετακινήσεις, αλλά και χαμηλότερες τιμές για τους οδηγούς που κινούνται πολύ συχνά στις εθνικές οδούς.\nΠροφανώς, όμως όλες αυτές οι δεσμεύσεις αποδεικνύνονται κενό γράμμα και οι εξαγγελίες του κ. Μαγκριώτη ότι τα διόδια θα γίνουν φθηνότερα μοιάζουν με απόψεις… last year.\nΣτον «αέρα» η μείωση των διοδίων\nοι υπογραμμίσεις εκ μέρους του blog\nΕμπλοκή στο ζήτημα μείωσης των διοδίων ανακοίνωσε σήμερα στη Βουλή ο υφυπουργός Υποδομών Γιάννης Μαγκριώτης, επιρρίπτοντας την ευθύνη στις τράπεζες, οι οποίες -όπως υποστήριξε «δεν επαναχρηματοδοτούν τα έργα θεωρώντας τα μη βιώσιμα».\nΔελτίο Τύπου της Λαϊκής Συνέλευσης του Δήμου Βόλβης ενάντια στα Διόδια\nΟι κάτοικοι της δημοτικής ενότητας Εγνατίας του δήμου Βόλβης κινητοποιούνται για τα διόδια της Εγνατίας Οδού.\nΓια τον λόγο αυτό πραγματοποιήθηκε:\nΛαϊκή συνέλευση στις 03-07-2011 όπου:\nκαταγράφηκε η αντίθεση στην λειτουργία διοδίων\nσυγκροτήθηκε Συντονιστική Επιτροπή αγώνα κατά των διοδίων\nΛαϊκή συνέλευση στις 12-07-2011 όπου:\nαποφασίστηκε διανομή δελτίου τύπου\nδημιουργία ιστολογίου και ηλεκτρονικής διεύθυνσης για προβολή των θέσεών μας και συντονισμό της δράσης με άλλους ενεργούς πολίτες\nπαράσταση στο Δημοτικό Συμβούλιο του δήμου Βόλβης κατά τη συζήτηση του θέματος των διοδίων\nκινητοποίηση στο χώρο των διοδίων και διανομή ενημερωτικών φυλλαδίων σε κομβικά σημεία τις μέρες\nΣάββατο 16-07-2011 ώρες 10:00 – 13:00\nΚυριακή 17-07-2011 ώρες 17:00 – 20:00\nΗλεκτρονική διεύθυνση: diodiaegnatias.dimouvolvis@gmail.com\nΜατσαρόκας Χρήστος: 6973-777429\nΜόσχος Παναγιώτης: 6937-176300\nΣιάγκα Ευαγγελία: 6973-827814\nΗ Συντονιστική Επιτροπή αγώνα κατά των διοδίων\nΣυγκέντρωση στο Σπαθοβούνι την Κυριακή 10/7 στις 18.30 ενάντια στα διόδια\nΝα παραμείνουν ανοιχτοί και χωρίς διόδια οι παράδρομοι στο Σπαθοβούνι!\nΗ κοινοπραξία ΜΟΡΕΑΣ Α.Ε. επέλεξε μέσα στον ορυμαγδό των κυβερνητικών αντικοινωνικών μέτρων να προβεί στην αλλαγή των παραδρόμων στο Σπαθοβούνι υποχρεώνοντας πλέον τους οδηγούς να πληρώνουν το πανάκριβο χαράτσι των διοδίων.\nΕίναι γνωστό ότι οι παράδρομοι αυτοί χρησιμοποιούνται ευρέως από τους κατοίκους της γύρω περιοχής (Σπαθοβούνι, Νεμέα, Αγ. Βασίλης, Χιλιομόδι) καθώς και από Αργολιδείς (κάτοικοι, μεταφορείς, παραγωγοί που πάνε σε λαϊκές αγορές, εκδρομείς) που δεν αντέχουν να πληρώνουν τα πανάκριβα διόδια.\nΟ δρόμος Κόρινθος – Σπαθοβούνι έχει κατασκευαστεί πάνω από 15 χρόνια από το δημόσιο. Οι όποιες παρεμβάσεις της κοινοπραξίας ΜΟΡΕΑΣ ΑΕ δεν δικαιολογούν την με το στανιό διέλευσή μας από τους σταθμούς των διοδίων.\nΗ χιλιομετρική χρέωση 0,12 ευρώ/χιλιόμετρο για τα 20 χιλιόμετρα (Κόρινθος – Σπαθοβούνι) ίσως να είναι και η ακριβότερη στον κόσμο! Πάντως είναι τριπλάσια ακόμα και από την προβλεπόμενη από τη σύμβαση παραχώρησης χιλιομετρική χρέωση που είναι 0,04 ευρώ/χλμ.\nΔηλώνουμε πως δεν είμαστε διατεθειμένοι να αποδεχτούμε το νέο καθεστώς.\nΝα παραμείνουν ανοιχτοί και χωρίς διόδια οι παράδρομοι στο Σπαθοβούνι που οδηγούν στην παλαιά Εθνική Οδό και να βελτιωθεί η άθλια κατάσταση του οδοστρώματος που μόνο τυχαία δεν είναι.\nΖητάμε δρόμους ανοιχτούς, χωρίς διόδια.\nΝα καταργηθεί η αποικιακή σύμβαση παραχώρησης. Να φύγει η ΜΟΡΕΑΣ Α.Ε. Να φύγουν τα διόδια. Δημόσιος φορέας οδοποιίας με κοινωνικό έλεγχο.\nΝα ξεσηκωθούμε πριν βάλουν διόδια και στα σπίτια μας.\nΚΟΙΝΗ ΔΡΑΣΗ ΑΡΓΟΛΙΔΑΣ – ΚΟΙΝΗ ΔΡΑΣΗ ΚΟΡΙΝΘΙΑΣ\nΡαντεβού για τους Αργολιδείς\n17.50 στο δημαρχείο Άργους!\nΔιόδια με το στανιό\nΞεσηκώθηκαν οι κάτοικοι στο Σπαθοβούνι Κορινθίας όταν μηχανήματα της εταιρείας MOREAS έκλεισαν την έξοδο που οδηγεί στο χωριό τους με αποτέλεσμα να πρέπει πια να πληρώνουν το αντίτιμο των διοδίων (2,40 ευρώ), προκειμένου να φτάσουν στον προορισμό τους.\nΣυγκεκριμένα χθες, πολλοί κάτοικοι, μαζί με την Δημοτική Αρχή σήκωσαν τις μπάρες και στα δύο ρεύματα στην Εθνική οδό Κορίνθου-Τριπόλεως και παρέμειναν για αρκετές ώρες στο σημείο.\nΗ zougla.gr επικοινώνησε με τον δήμαρχο Νεμέας, κ. Ευάγγελο Ανδριανάκο, ο οποίος επιβεβαίωσε το γεγονός ότι και σήμερα ο δρόμος προς το Σπαθοβούνι αλλά και προς άλλα χωριά είναι κλειστός. Παράλληλα, ανέφερε πως η κατάσταση έχει φτάσει στο απροχώρητο, αφού για να κινηθούν οι μόνιμοι κάτοικοι της περιοχής και να φτάσουν στην πρωτεύουσα του νομού, στην Κόρινθο πρέπει να καταβάλλουν συνολικά το αντίτιμο των διοδίων(4,80 ευρώ) καθημερινά.\nΟι κάτοικοι είναι αποφασισμένοι να συνεχίσουν τις κινητοποιήσεις τους στο σημείο μέχρι η εταιρεία να αποφασίσει μειωμένες τιμές για τους κατοίκους της περιοχής και ταυτόχρονο άνοιγμα της εξόδου προς το χωριό.\nΚοινωνικά ανάλγητη η εταιρεία των διοδίων στους Αμαξάδες Ροδόπης;\nΣε λίγες ημέρες πρόκειται να λειτουργήσουν τα διόδια στην Εγνατία Οδό, στο ύψος των Αμαξάδων της Ροδόπης. Και όπως είναι φυσικό, τα διόδια για να λειτουργήσουν θα πρέπει να στελεχωθούν με προσωπικό.\nΠριν λίγες ημέρες λοιπόν, μάθαμε ότι η εταιρεία που θα τα διαχειρίζεται, έκανε μία πρόσκληση για την πρόσληψη προσωπικού, χωρίς κανείς να μάθει που αναρτήθηκε αυτή ή που δημοσιεύθηκε και όσοι είχαν κάποιο γνωστό, έμαθαν για τις προθεσμίες και έκαναν τα χαρτιά τους!\nΈλα όμως, που άνθρωποι με σημαντικά οικονομικά προβλήματα ή προβλήματα υγείας, δεν μπόρεσαν να κάνουν τα χαρτιά τους, δεν έμαθαν για την προθεσμία, γιατί όπως τους είπαν, "η εταιρεία θέλει πιτσιρικάδες, μέχρι 25 χρόνων, ανύπαντρους και χωρίς υποχρεώσεις"!!!\nΠροφανώς για να μην έχει πολλά συν κάποιος στο μισθό του και να μη διεκδικεί πολλές άδειες!\nΈλα όμως που η εταιρεία προφανώς θα εισπράττει δικαιώματα διέλευσης που της παραχωρήθηκαν από το Ελληνικό Δημόσιο, δηλαδή το Ελληνικό Κράτος!\nΤο οποίο έχει υποχρέωση να στηρίζει και να υποστηρίζει π.χ. άτομα με Ειδικές ανάγκες ή προστάτες τους ή μακροχρόνια άνεργους που είναι πάνω από 25 ετών... Ίσως κάποιοι άλλοι, να είναι και σε όριο συνταξιοδότησης και να ψάχνουν για λίγα ένσημα!\nΙσχύει λοιπόν αυτό που μας μεταφέρθηκε, για την κοινωνική αναλγησία της εταιρείας που σε λίγες ημέρες θα εισπράτει το δικαίωμα των διοδίων στο σταθμό των Αμαξάδων;\nΓιατί, κύριοι της εταιρείας, από το σταθμό σας δεν θα περνούν για να καταβάλουν το αντίτιμο μόνο άτομα μέχρι 25 ετών χωρίς υποχρεώσεις, αλλά και ΑΜΕΑ και μακροχρονια άνεργοι που θα θέλουν ίσως να μετακινηθούν σε νοσοκομεία της Περιφέρειάς μας.\nΠεριμένουμε λοιπόν την απάντηση της εταιρείας σχετικά με τις προσλήψεις στο σταθμό διοδίων των Αμαξάδων, για τον τρόπο που μεθοδεύτηκαν και τα κριτήρια που τέθηκαν.\nΑν δεν απαντήσουν στην e Παρέμβαση, είμαστε σίγουροι ότι θα απαντήσουν στην ερώτηση κάποιου βουλευτή που θα θέλει να μάθει περισσότερα για το θέμα.\nΕμείς δεν πιστεύουμε ότι και οι 300 είναι ίδιοι...\nΣημείωση του diodiastop.blogspot.com:\nΜαντέψτε ποια είναι η εταιρεία που αναφέρεται παραπάνω...Η απάντηση ΕΔΩ\nΒούτυρο για εργολάβους\nΕκατοντάδες εκατομμύρια ευρώ προβλέπεται να κοστίσουν στο Δημόσιο δικαστικές αποφάσεις για κομμάτια έργων που δεν είναι βέβαιο ότι έχουν κατασκευαστεί! Με πρόσφατη απόφαση δικαστηρίου επιδικάστηκαν στους εργολάβους επιπλέον 45 εκατ. ευρώ για κατασκευές που ουδέποτε πιστοποιήθηκαν από τις αρμόδιες υπηρεσίες.\nΣύμφωνα με πληροφορίες, πρόκειται για έργα οδοποιίας στην παράκαμψη της Πάτρας\nΣύμφωνα με πληροφορίες, πρόκειται για έργα στην παράκαμψη της Πάτρας, με προϋπολογισμό 12,5 εκατ. ευρώ και οι πραγματοποιηθείσες εργασίες υπολογίζονται σε 10,63 εκατ. ευρώ.\nΗ «κερκόπορτα» άνοιξε με την υπ' αριθμόν 1154/2006 απόφαση του ΣτΕ, με την οποία κρίθηκε ότι οι τμηματικές επιμετρήσεις που υποβάλλονται από τους κατασκευαστές θεωρούνται αυτοδικαίως εγκεκριμένες αν δεν ελεγχθούν μέσα σε τρεις μήνες από την κατάθεσή τους στις αρμόδιες υπηρεσίες. Μάλιστα, προβλέπεται ότι δεν μπορεί να γίνει διόρθωση ούτε στο στάδιο της προσωρινής παραλαβής των έργων ούτε μέσα από την τελική επιμέτρηση!\nΗ τότε πολιτική ηγεσία του υπουργείου ΠΕΧΩΔΕ δεν προχώρησε σε νέα νομοθετική ρύθμιση, με δεδομένη τη γραφειοκρατία και την υποστελέχωση του δημόσιου τομέα, ιδιαίτερα σε περιφερειακές υπηρεσίες. Το 2007 μάλιστα εξέδωσε την υπ' αριθμόν 16 εγκύκλιο, με την οποία κοινοποίησε στις υπηρεσίες την απόφαση του ΣτΕ και αποδείχθηκε η «χαρά του εργολάβου».\nΓνώστες της πραγματικότητας των υπηρεσιών κάνουν λόγο για «βιομηχανία» κατάθεσης συγκριτικών πινάκων για την πληρωμή εργασιών που δεν ήταν δυνατό να πιστοποιηθούν μέσα στο οριζόμενο χρονικό διάστημα. Δεν αποκλείεται το γνωστό «γρηγορόσημο» να αντικαταστάθηκε σε αυτές τις περιπτώσεις με... «σταματόσημο».\n«Ακόμα και χονδροειδή αριθμητικά λάθη που αυξάνουν τις ποσότητες των εργασιών και έγιναν εκ παραδρομής ή σκόπιμα από τους αναδόχους θεωρούνται αυτοδίκαια και αμετάκλητα εγκεκριμένα», αναφέρεται σε έγγραφο της Πανελλήνιας Ομοσπονδίας Εργαζομένων στο τέως υπουργείο ΠΕΧΩΔΕ (ΠΟΣΥΠΕΧΩΔΕ), που υποβλήθηκε χθες στον αντιπρόεδρο της κυβέρνησης και υπουργό Οικονομικών Ευάγγελο Βενιζέλο, τον υπουργό Υποδομών Γιάννη Ραγκούση και τον υφυπουργό Γιάννη Μαγκριώτη, με το οποίο ζητεί κατεπείγουσα προώθηση νομοθετικών ρυθμίσεων και αναφέρει χαρακτηριστικά ότι «έχει χαθεί πολύτιμος χρόνος και κρίσιμες παρεμβάσεις που έπρεπε να έχουν γίνει από χρόνια δεν έχουν προωθηθεί ακόμη».\n«Η απόφαση υπήρξε καταστροφική για το δημόσιο συμφέρον και προκάλεσε παραλογισμό και εξαναγκασμό σε παρανομία των επιβλεπόντων μηχανικών, επιβάλλοντάς τους πληρωμές ανεκτέλεστων έργων», υπογραμμίζει η ΠΟΣΥΠΕΧΩΔΕ και αποκαλύπτει πως η απόφαση του ΣτΕ έχει εφαρμοστεί και αναδρομικά για όλες τις προσφυγές εργολάβων που εκκρεμούσαν στα δικαστήρια. «Κανένας νόμος και καμία νομολογία δεν επιτρέπεται να υποχρεώνει το Δημόσιο να πληρώνει για εργασίες που δεν έχουν εκτελεστεί», επισημαίνει και προτείνει:\n**Αμεση νομοθέτηση διατάξεων που έχουν περιληφθεί στο σχέδιο νόμου του υπουργείου Υποδομών για τα δημόσια έργα, το οποίο όμως δεν έχει προωθηθεί εδώ και αρκετούς μήνες.\n**Αναδρομική ισχύ των νέων ρυθμίσεων που θα επιτρέψει τον έλεγχο των εργασιών που έχουν γίνει και εκκρεμεί η πληρωμή τους, η οποία θα προχωρήσει μετά τον έλεγχο των επιτροπών.\n**«Αν επιδείξετε αμέλεια και αδιαφορία για το σοβαρό αυτό θέμα θα είστε αποκλειστικά υπεύθυνοι για τη νέα "μαύρη τρύπα" που ανοίγει στον κρατικό προϋπολογισμό και συνεχώς θα διευρύνεται», καταλήγει το έγγραφο της ΠΟΣΥΠΕΧΩΔΕ, που περιλαμβάνει συγκεκριμένες νομοθετικές ρυθμίσεις για την αντιμετώπιση του σοβαρού προβλήματος.\nΗ μείωση διοδίων πήγε περίπατο\nΑπομακρύνεται το σενάριο της μείωσης στις τιμές των διοδίων και είναι πλέον ασαφές το χρονοδιάγραμμα ολοκλήρωσης των διαπραγματεύσεων με τους εργολάβους για τη συνέχιση των έργων στους πέντε αυτοκινητόδρομους, που σήμερα είναι σπαρμένοι από εργοτάξια-φαντάσματα.\nΗ χθεσινή διακομματική σύσκεψη, που συγκάλεσε ο Γιάννης Ραγκούσης, όπως φάνηκε από τις περισσότερες δηλώσεις, δεν οδήγησε σε κάποια χειροπιαστά μέτρα, ενώ δεν έλειψαν τα «καρφιά» με πολλαπλούς αποδέκτες. Το ορατό ενδεχόμενο είναι ότι τα εργοτάξια θα συνεχίσουν να υπολειτουργούν τουλάχιστον ώς τα τέλη Νοεμβρίου, όπως άλλωστε προέβλεπε και το μνημόνιο που είχαν υπογράψει οι εργολάβοι με την πολιτική ηγεσία του υπουργείου λίγες ημέρες πριν από τον ανασχηματισμό.\nΟ νέος υπουργός Υποδομών ανακοίνωσε ότι θα προχωρήσει άμεσα σε τροποποίηση του νόμου 2741/1999 ώστε να αποφασίζει διακομματική επιτροπή για την ανάθεση όλων των μεγάλων έργων, όπως έχει εφαρμοστεί με επιτυχία για την παροχή υπηρεσιών στο δημόσιο τομέα. Η επιτροπή αυτή, όπως διευκρίνισε, θα αναλάβει να ολοκληρώσει τις διαπραγματεύσεις. Παράλληλα, όμως, το υπουργείο θα συνεχίσει τις συζητήσεις με τους αναδόχους των έργων και δεν αποκλείεται να προστεθεί και νέος «παίκτης» αν γίνει τελικά δεκτή η συγκρότηση διακομματικής επιτροπής στο υπουργείο. Οπως αποκάλυψαν οι εκπρόσωποι των κομμάτων, ο Γ. Ραγκούσης παραδέχθηκε ότι εκτός από τον αυτοκινητόδρομο Κορίνθου-Τρίπολης-Καλαμάτας, τα υπόλοιπα έργα αντιμετωπίζουν δυσεπίλυτα προβλήματα.\nΤα σημαντικότερα ζητήματα που τέθηκαν στη χθεσινή σύσκεψη είναι τα εξής:\n* ΔΙΟΔΙΑ. Ο Γ. Ραγκούσης αρνήθηκε να σχολιάσει τις δηλώσεις εκπροσώπων της αντιπολίτευσης για «υπέρμετρη αισιοδοξία» που είχε καλλιεργηθεί το τελευταίο διάστημα για επικείμενες μειώσεις των τιμών, ενώ ο αρμόδιος υφυπουργός Γ. Μαγκριώτης περιέγραψε τις... μη αυξήσεις, που με βάση τις συμβάσεις έπρεπε να ισχύσουν από την αρχή του 2011.\nΗταν 33% στο τμήμα Μαλιακός-Κλειδί και 50% στα τμήματα Ελευσίνα-Κόρινθος και Μεταμόρφωση-Σκάρφεια, οι οποίες δεν εφαρμόστηκαν με παρέμβαση του υπουργείου και οι εργολάβοι ήδη έχουν ζητήσει αποζημιώσεις από το Δημόσιο για διαφυγόντα κέρδη. Από όλες τις πλευρές τέθηκε το θέμα των τιμολογίων, αλλά και της χωροθέτησης των σταθμών διοδίων. Η μόνη απάντηση του υπουργείου ήταν ότι υπάρχει συμφωνία με τους εργολάβους για ηλεκτρονικά διόδια, που θα εξασφαλίσουν πιο δίκαιη τιμολόγηση....\nΚρίσιμη εβδομάδα για τα 5 συγχρηματοδοτούμενα\nΗ υπογράμμιση με κίτρινο εκ μέρους του μπλογκ\nΚρίσιμη για την τύχη των πέντε μεγάλων οδικών αξόνων που τρέχουν με τη μέθοδο της συγχρηματοδότησης είναι η εβδομάδα που ξεκινά. Πρόκειται για τα εξής:\n• Ιόνια Οδός\n• Μαλιακός - Κλειδί\n• Ελευσίνα - Κόρινθος - Πάτρα - Τσακώνα\n• Κόρινθος - Τρίπολη - Καλαμάτα\n• Αξονας Κεντρικής Ελλάδας (Ε65)\nΤα τέσσερα από τα παραπάνω έργα έχουν «παγώσει» και αύριο πραγματοποιείται η συνάντηση του κ. Γ. Ραγκούση με τους αρμοδίους των κομμάτων για τα δημόσια έργα. Από το υπουργείο Υποδομών διαμηνύουν πως χωρίς διακομματική συναίνεση (φωτογραφίζουν τη Ν.Δ.) συμφωνία για αλλαγή όρων στις συμβάσεις παραχώρησης δεν πρόκειται να υπάρξει.\nΗ συναίνεση δεν αποτελεί επιδίωξη μόνο του υπουργείου Υποδομών (υπό τον φόβο του νόμου περί ευθύνης υπουργών...) αλλά και των παραχωρησιούχων και των τραπεζών, που υποστηρίζουν πως μόνο έτσι θα αποφευχθούν νέες, δυσάρεστες, εκπλήξεις σε περίπτωση κυβερνητικής αλλαγής.\nΑπό τις δηλώσεις του κ. Γ. Ραγκούση την Παρασκευή προκύπτει πως το περίφημο «σύμφωνο συναντίληψης» με τις εταιρίες παραχώρησης των πέντε οδικών αξόνων είναι ένα σχεδόν λευκό χαρτί επί του οποίου εκφράζονται αντιρρήσεις τόσο από τους εργολάβους όσο και, κυρίως, από τις τράπεζες.\n«Το σύμφωνο συναντίληψης δε μπορεί να επιλύσει πρακτικά ζητήματα, όπως το γεγονός ότι το 50% της κύριας δανειακής ενίσχυσης (ύψους 3,3 δισ. ευρώ) για τα 5 έργα προέρχεται από τις ελληνικές τράπεζες που βρίσκονται σε εξαιρετικά δυσμενή θέση», λέει ο επικεφαλής ομίλου που συμμετέχει στις διαπραγματεύσεις. Ο ίδιος επισημαίνει πως στη χρηματοδότηση συμμετέχουν 43 τράπεζες (32 ξένες, 11 ελληνικές), αλλά τα μισά κεφάλαια προέρχονται από τα εγχώρια πιστωτικά ιδρύματα.\n«Κανένα σύμφωνο συναντίληψης δεν θα αυξήσει τη ρευστότητα των τραπεζών, όπως και δεν θα αντιμετωπίσει το χάος με τις δικαστικές προσφυγές», προσθέτει. Ο ίδιος θεωρεί σίγουρο πως το υπουργείο Υποδομών θα επιδιώξει διακομματική συναίνεση και για την περικοπή του φυσικού αντικειμένου των 4 βαλτωμένων οδικών αξόνων (το τμήμα Κόρινθος - Τρίπολη - Καλαμάτα που εκτελεί κοινοπραξία υπό την ΑΚΤΩΡ προχωρεί κανονικά), καθώς μόνο έτσι θα διασωθούν.\nΣίγουρη θεωρείται η εγκατάλειψη του τμήματος της Ολυμπίας Οδού που διέρχεται από τον Καϊάφα, ενώ προσφυγή έχει κατατεθεί στο ΣτΕ και για άλλο τμήμα του ίδιου άξονα στην περιοχή των Βραχνέικων. Σοβαρά προβλήματα αντιμετωπίζει και η Ιόνια Οδός, καθώς το ΣτΕ έχει αναστείλει τις εργασίες στην περιοχή της Παλαιοβούνας και το υπουργείο Υποδομών εξετάζει την κατασκευή σήραγγας (ποιος θα πληρώσει το επιπλέον κόστος;). Άγνωστη είναι και η κατάληξη της διαμάχης για τον άξονα Κεντρικής Ελλάδας, καθώς 30 χιλιόμετρα αμφισβητούνται από κατοίκους που έχουν προσφύγει στο ΣτΕ.\n«Μόνο με περικοπή τμημάτων μπορούν να ξεπεραστούν οι πολυετείς δικαστικές διαμάχες και να τεθεί μια βάση συζήτησης για μείωση των διοδίων», λένε οι εκπρόσωποι των τεχνικών εταιριών.\nΌσο για τις εξαγγελίες του πρώην υπουργού Υποδομών, κ. Δημ. Ρέππα, πως θα επιδιωχθεί ακόμα και μείωση του αντιτίμου των διοδίων κατά 50% για όσους οδηγούς διέρχονται από υπό κατασκευή τμήματα, τράπεζες και εργολήπτες θεωρούν δύσκολη την υλοποίησή τους.\nΕπισημαίνουν πως έχουν ήδη δεχτεί να μην προχωρήσουν στις αυξήσεις που προέβλεπαν οι συμβάσεις. Στη Νέα Οδό, που διαχειρίζεται το τμήμα Μεταμόρφωση - Σκάρφεια του ΠΑΘΕ και τον κλάδο μέχρι Χαλκίδα, οι αυξήσεις θα έφταναν το 50% στο πρώτο εξάμηνο του 2011. Στο Μαλιακός - Κλειδί δεν έγινε αύξηση 33%, ενώ αντίστοιχες θα ήταν οι αυξήσεις και στους υπόλοιπους άξονες.\nΤο επιχείρημα πως θα μειώνονταν τα διόδια μέσω της μείωσης των εσόδων που θα είχε το Δημόσιο δεν πείθει τις τράπεζες. «Αν μειωθούν τα έσοδά σας, από πού θα βρείτε τα κονδύλια για να βάλετε τη συμμετοχή του Δημοσίου στα έργα;» αναρωτιούνται.\nΤο σενάριο τιτλοποίησης μελλοντικών εσόδων, μέσω της υπό ίδρυση εταιρίας «Ελληνικοί Αυτοκινητόδρομοι» (κάτω από την οποία θα μπουν οι συμμετοχές του Δημοσίου στους 5 άξονες), φαντάζει πολύ μακρινό.\nΗ εξίσωση των διοδίων αποδεικνύεται περισσότερο σύνθετη σε σχέση με τις εξαγγελίες, καθώς πρέπει να ανατραπεί ολόκληρο το χρηματοδοτοτικό μοντέλο των έργων. Και για να γίνει κάτι τέτοιο θα χρειαστούν μήνες και πολιτική συναίνεση. Με δεδομένο πως τα περισσότερα εργοτάξια έχουν κλείσει και τέτοιου είδους συναλλαγές δεν βασίζονται στην «καλή πίστη» (που έλεγε και ο κ. Ρέππας), αλλά στις συμβάσεις, «ο κ. Ραγκούσης πρέπει να τετραγωνίσει τον κύκλο».\nΜαϊ 2020 (5)\nΑπρ 2020 (13)


30 Πράσινες Ιδέες σχεδιασμού κήπου και αυλής για προστασία από αδιάκριτα μάτια σε εξωτερικούς χώρους διαβίωσης | ΤΕΧΝΟΤΡΟΠΙΕΣ\nEva May 9th, 2014 3 Comments\nΠίσω αυλή σχέδια και ιδέες που προσθέτουν προστασία της ιδιωτικής ζωής σε υπαίθρια χώρους ομορφιά και την ενίσχυση ήσυχών σχεδίων πίσω αυλής. Ελκυστικοί φράχτες κήπου, πέτρινοι τοίχοι, μπαμπού, διακοσμητικά διαχωριστικά, ψηλοί θάμνοι και παρτέρια μπορούν να συμβάλουν ώστε η αυλή και ο κήπος σας να μετατραπεί σε ένα ιδιωτικό και ήσυχο χώρο. Ο σχεδιασμός τοπίου γύρω από το φράκτη ή πέτρινο τοίχο, με ανθισμένα φυτά ή εξωτερικές κουρτίνες είναι υπέροχοι τρόποι για να προσθέσετε χρώμα, υφή και μοναδικά σχέδια σε εξωτερικούς χώρους διαβίωσης.\nΣυναρπαστικές επιλογές που βοηθούν την ελαχιστοποίηση του οπτικού αποτελέσματος που η περίφραξη ή ο πέτρινος τοίχος βοηθούν στην ιδιωτικότητα σε συνδυασμό με πανέμορφα πράσινα φυτά και λουλούδια.\nΑπολάυστε στις παρακάτω εικόνες πανεμορφες ιδέες και εμπνευστείτε\nΜάθετε πώς να φτιάξετε ένα απίθανο υπερυψωμένο παρτέρι με παγκάκια


COMPUTERS' TRICKS AND TIPS ... in Greek: Πώς αλλάζω τον κωδικό του Wi Fi μου;\nΠώς αλλάζω τον κωδικό του Wi Fi μου;\nΚάθε ρούτερ έρχεται με ένα συγκεκριμένο όνομα και κωδικό για το ασύρματό μας δίκτυο, στοιχεία στα οποία μπορούμε να έχουμε εύκολα πρόσβαση αν κοιτάξουμε στο κάτω μέρος του:\nΑν δεν θέλουμε να κρατήσουμε τον συγκεκριμένο default κωδικό για το ασύρματό μας δίκτυο, για οποιονδήποτε λόγο, μπορούμε να τον αλλάξουμε με μερικά μόνο κλικ.\nΠρώτα πρώτα, θα πρέπει να μπούμε στη σελίδα του ρούτερ μας, και για να το κάνουμε αυτό χρειαζόμαστε την IP του και τον αντίστοιχο κωδικό.\nΠώς βρίσκουμε την ΙΡ του ρούτερ μας:\nΣτον υπολογιστή μας, που είναι συνδεδεμένος με το δίκτυο του ρούτερ μας, ανοίγουμε ένα παράθυρο Run. Για να το κάνουμε αυτό, πατούμε το πλήκτρο των Windows (Windows Key) μαζί με το πλήκτρο του γράμματος R. Στον κενό χώρο πληκτρολογούμε cmd, και ακολούθως πατούμε ENTER.\nΣτο μαύρο παράθυρο που θα εμφανιστεί, πληκτρολογούμε την εντολή ipconfig, και πατούμε ENTER. Από όλα αυτά που θα εμφανιστούν, μας ενδιαφέρουν οι αριθμοί δίπλα από τις λέξεις Default Gateway. Τους επιλέγουμε και με δεξί κλικ τους αντιγράφουμε (copy). Οι αριθμοί αυτοί αποτελούν την IP του ρούτερ μας. Τους επιλέγουμε, και με δεξί κλικ κάνουμε copy.\nΠώς μπαίνουμε στη σελίδα του ρούτερ μας:\nΑνοίγουμε τον browser μας και στον χώρο των διευθύνσεων κάνουμε επικόλληση (paste) το IP, που προηγουμένως αντιγράψαμε, και πατούμε ENTER. Λογικά, θα μεταφερθούμε στη σελίδα του ρούτερ μας, μόνο που μας χρειάζεται ο κωδικός του και ίσως το όνομα χρήστη. Αν δεν έχουμε αλλάξει τα εργοστασιακά δεδομένα, δοκιμάζουμε ένα συνδυασμό της λέξης admin και του κενού (δεν πληκτρολογούμε τίποτα) στους δύο αυτούς χώρους. Αν δεν πετύχει κανένας συνδυασμός, τότε ψάχνουμε στο διαδίκτυο για τον default κωδικό του μοντέλου του ρούτερ μας. Η σελίδα αυτή μπορεί να μας βοηθήσει: http://www.routerpasswords.com/.\nΑν κάποτε αλλάξαμε τον κωδικό του ρούτερ μας, τον πληκτρολογούμε στον κατάλληλο χώρο, και πατώντας ENTER, προχωρούμε στο επόμενο βήμα. Αν έχουμε ξεχάσει τον κωδικό που βάλαμε, πρέπει πρώτα να επαναφέρουμε το ρούτερ μας στις εργοστασιακές του ρυθμίσεις, και μετά να μπούμε με αυτούς τους κωδικούς να μπούμε στη σελίδα του.\nΠώς επαναφέρουμε το ρούτερ μας στις εργοστασιακές του ρυθμίσεις:\nΤα ρούτερ έχουν ... "κρυμμένο" ένα κουμπάκι (Reset), το οποίο μπορεί να τα επαναφέρει στις εργοστασιακές τους ρυθμίσεις. Ο λόγος που δεν φαίνεται με μια απλή πρώτη ματιά είναι προφανής: η επαναφορά στις εργοστασιακές ρυθμίσεις είναι μια πράξη που γίνεται σε περίπτωση ανάγκης. Το βρίσκουμε συνήθως, ανάλογα με το μοντέλο, στο πίσω μέρος του ρούτερ ή ακόμα και στο κάτω μέρος του, και για να το πατήσουμε χρειάζεται, ίσως, να χρησιμοποιήσουμε μια οδοντογλυφίδα ή τη μύτη μιας μολυβόπεννας. Πατώντας το κουπάκι αυτό για μερικά δευτερόλεπτα, οι κωδικοί του ρούτερ επανέρχονται στις εγοστασιακές ρυθμίσεις. Για να τους βρούμε, κάνουμε αυτά που είπαμε πιο πάνω.\nΠώς αλλάζουμε τον κωδικό του Wi Fi μας:\nΑφού γράψουμε τον κωδικό του ρούτερ μας, στον κατάλληλο χώρο, μπορούμε να μπούμε στη σελίδα του, όπου μπορούμε να κάνουμε αλλαγές που αφορούν στο όνομα του ασύρματου δικτύου μας, αλλά και στον κωδικό του. Για κάθε ρούτερ υπάρχει, βέβαια, διαφορετική διαδικασία. Συνήθως, τις πληροφορίες αυτές τις βρίσκουμε κάτω από τον τίτλο Wi-Fi, Wireless, Wireless Networks. Κάνοντας κλικ στον τίτλο αυτό (ίσως χρειαστεί να περάσουμε και από έναν άλλον ακόμα, π.χ. Security), θα δούμε κάπου το όνομα του ασύρματου δικτύου μας -SSID ή Network Name- και τον κωδικό του -password ή passphrase. Αλλάζουμε ό,τι θέλουμε και κάνουμε Apply ή Save, ανάλογα, για να φυλαχτούν οι νέες ρυθμίσεις.\nΑλλαγή κωδικού σε όλες τις συσκευές μας:\nΑπό τη στιγμή που έχουμε αλλάξει τον κωδικό του ασύρματου δικτύου μας, δεν θα μπορούμε να ενωθούμε πλέον με το διαδίκτυο από καμία ασύρματη συσκευή μας. Πηγαίνοντας στις ρυθμίσεις της κάθε συσκευής, περνούμε τον νέο κωδικό, έτσι ώστε να αποκτήσουμε ξανά πρόσβαση στο διαδίκτυο.\nΠώς βρίσκω τον κωδικό του Wi-Fi μου;\nΚοιτάζοντας τον Εσταυρωμένο...\nΜε τίμιο αίμα αγοραστήκαμε...\nΑπόδραση από το γραφείο!\nΠρόγραμμα επεξεργασίας φωτογραφιών online.\nΣύμβολα ή εικόνες για bullets!\nΠώς μεταφέρω το Recycle Bin από το Desktop στο Tas...\nΑπόδραση από το σπίτι!\nΕπαναφορά Windows Photo Viewer στα Windows 10.\nSOS!!! Ενημέρωση Adobe Flash Player!!! (21.0.0.213...\nΠρος τα πού πηγαίνει το λεωφορείο;\nSystem Restore στα Windows 10.\nΓράμμα από τον Γρηγόρη Αυξεντίου...\n1η Απριλίου 1955!


Είστε αποφασισμένοι να δώσετε ένα τέλος σε μια συνεργασία που έχει αποβεί ασύμφορη και το μυαλό σας τρέχει προς διαφορετικές κατευθύνσεις λόγω της επιτακτικής ανάγκης να βρείτε εναλλακτικές λύσεις. Οι αλλαγές που συμβαίνουν στη ζωή σας, σας προφυλάσσουν από μεγαλύτερες κακοτοπιές και τα αποτελέσματα θα φανούν πολύ σύντομα.\nΗ αντίθεση Ήλιου - Σελήνης επηρεάζει τον τομέα των διαπροσωπικών σας σχέσεων και εξαιτίας της έντασης που επικρατεί γύρω σας, είναι δύσκολο να αποφύγετε τις παρεξηγήσεις. Διατηρείστε εσείς την πραότητα σας και μην πέφτετε στην παγίδα διαπληκτισμών.\nΜε ένταση ξεκινά η εβδομάδα και οφείλεται κυρίως στη δική σας αδυναμία συντονισμού, που θα προκαλέσει καθυστερήσεις στις υποθέσεις σας και σε εσάς εκνευρισμό. Η Πανσέληνος στο ζώδιό σας μπορεί να σας προξενήσει ραθυμία και έλλειψη διάθεσης για να ασχοληθείτε με τις υποχρεώσεις σας και έντονη επιθυμία για ξόδεμα χρημάτων.\nΈνα ταξίδι για επαγγελματικούς σκοπούς, σας δίνει την ευκαιρία να αναθερμάνετε τη σχέση σας. Αν είστε μαζί με το ταίρι σας, η αλλαγή παραστάσεων θα τονώσει τον ψυχισμό αμφότερων, ενώ αν ταξιδέψετε μόνοι/ες, η απουσία σας θα κάνει το ταίρι σας να σας πεθυμήσει.\nΠιθανά εμπόδια στις κινήσεις των συνεργατών σας έχουν αντίκτυπο και σε εσάς, οπότε αναγκαστικά θα πρέπει να περιμένετε μέχρι να ξεμπλοκάρουν. Ωστόσο, εσείς μπορείτε να διεκπεραιώσετε τρέχοντα ζητήματα και να ασχοληθείτε με την οργάνωση των εξόδων σας. Η βελτίωση του εισοδήματός σας, θα έρθει μέσω μιας πρόσφατης συνεργασίας.\nΗ οικογένεια είναι το βασικό σας μέλημα και προσπαθείτε να μην λείψει τίποτα στα αγαπημένα σας πρόσωπα, υπάρχουν όμως στιγμές που θέλετε να ικανοποιήσετε και τις προσωπικές σας επιθυμίες. Η Πανσέληνος σας προκαλεί έντονα τη διάθεση να σπάσετε τα δεσμά και να απελευθερωθείτε.\nΤο γεγονός ότι μοιράσατε αρμοδιότητες μπορεί να σας απαλλάσσει από ένα μέρος ευθυνών, δεν παύει όμως να είναι εξίσου σημαντική η επίβλεψη της απόδοσης των συνεργατών σας. Η εβδομάδα ξεκινά δυναμικά και μέσα στις πολλές επαφές και ραντεβού μπορεί να αμελήσετε κάτι σημαντικό. Οργανωθείτε από νωρίς και κρατήστε σημειώσεις για το πρόγραμμά σας.\nΑπό το απόγευμα και μετά, ασχοληθείτε με την εκγύμναση του σώματός σας, ώστε να αποβάλλετε από πάνω σας το άγχος και την πιθανή ένταση που θα σας προκαλέσει η Πανσέληνος. Εκτονωθείτε εποικοδομητικά και θα έχετε διπλό όφελος: τη βελτίωση της φόρμας σας και την αποφυγή παρεξηγήσεων.\nΜια μικρή αδιαθεσία σας βγάζει εκτός προγράμματος και επειδή είναι σημαντική η μέρα για εσάς, το άγχος θα δυσχεραίνει τη βελτίωση της υγείας σας. Στον επαγγελματικό τομέα παρ' όλο που υπάρχουν προκλήσεις οι οποίες πρέπει να αντιμετωπιστούν με αποφασιστικότητα, μπορείτε να καταφέρετε πολλά, αρκεί να το πάρετε απόφαση. Τα οικονομικά σας βελτιώνονται.\nΟι ψυχολογικές σας μεταπτώσεις σας απομακρύνουν από το περιβάλλον σας και προτιμάτε πιο ιδιωτικές στιγμές που δεν θα είστε αναγκασμένοι/ες να εξηγήσετε σε κανέναν τους λόγους που είστε πεσμένοι/ες. Άλλωστε είναι παροδική η κατάσταση σας και σύντομα θα νιώσετε καλύτερα.\nΜια θετική εξέλιξη στον επαγγελματικό τομέα ανεβάζει το ηθικό σας και αντιμετωπίζετε με περισσότερη αισιοδοξία τη ζωή. Οι υποχρεώσεις σας μπορεί να είναι αυξημένες, έχετε όμως πλέον κίνητρο για να εντείνετε τις προσπάθειες σας. Σήμερα προτιμήστε να ασχοληθείτε με την οργάνωση των καθηκόντων σας, αποφεύγοντας σημαντικές αγορές και επενδύσεις.\nΗ μέρα ευνοεί συζητήσεις με το ταίρι σας ή με φιλικά σας πρόσωπα σχετικά με θέματα που σας απασχολούν. Μην εστιάζετε πάντως μόνο στα προβλήματα σας, ώστε να πάρετε αλλά και να δώσετε και λίγη θετική ενέργεια από/στους άλλους.\nΜια ευκαιρία που σας δίνεται σήμερα, μην την αποκλείσετε θεωρώντας την ανάξια λόγου. Ενδεχομένως πάνω στη βιασύνη σας για να προλάβετε τις δουλειές σας να μην δώσετε πολλή σημασία σε κάτι που θα σας προτείνουν και αργότερα θα χτυπιέστε αν δείτε άλλον/η στη θέση σας. Θέματα δημοσίου αντιμετωπίστε τα εγκαίρως, ώστε να αποφύγετε αργότερα την πολυκοσμία.\nΜεταξύ των φροντιστηρίων των παιδιών και του αθλήματος ή μιας ξένης γλώσσας που παρακολουθούν, εντάξτε στο πρόγραμμα τους και κάποιες στιγμές ανάπαυλας ή παιχνιδιού, ώστε να ξεκουράζεται το σώμα και το μυαλό τους κυρίως. Έτσι, θα αυξηθεί και η απόδοσή τους.\nΠαρακινδυνευμένες ενέργειες μπορούν να προκαλέσουν οικονομικές απώλειες που θα σας ρίξουν πίσω για αρκετό χρονικό διάστημα. Η ανάγκη σας να αυξήσετε το εισόδημα σας θολώνει την κρίση σας και είναι πολύ πιθανό να εξαπατηθείτε. Κάτι που περιμένετε με αδημονία αργεί να πραγματοποιηθεί και είστε σε αναμμένα κάρβουνα. Υπομονή και ψυχραιμία.\nΠροσέξτε με ποιους μοιράζεστε τα μελλοντικά σας σχέδια. Ενδεχομένως κάποιοι να προσπαθήσουν να ρίξουν το ηθικό σας για να καρπωθούν αυτοί τις ιδέες σας ή να σας προκαλέσουν αμφιβολίες εξαιτίας της αδυναμίας τους να πάρουν ρίσκα. Η μέρα έχει κάποια μελανά σημεία τα οποία όμως μπορείτε να τα αποφύγετε, αρκεί να έχετε τα μάτια σας ανοιχτά.\nΠιθανή ρήξη με ένα φιλικό σας πρόσωπο για αισθηματικά ζητήματα θα σας προκαλέσει μεγάλη απογοήτευση και η στεναχώρια σας θα είναι διπλή αν χάσετε εξαιτίας του το άτομο που σας έχει γοητεύσει. Αισθάνεστε προδομένοι/ες και η οργή σας είναι μεγάλη.\nΤαξίδια και μετακινήσεις ενδεχομένως να συναντήσουν κάποια εμπόδια, αλλά θα είναι αντιμετωπίσιμα. Το μυαλό σας τρέχει προς πάσα κατεύθυνση και υπάρχει κίνδυνος απώλειας προσωπικών αντικειμένων, χρημάτων, κλπ. Μην προσπαθείτε να προλάβετε υποθέσεις που δεν είναι της παρούσης να τακτοποιηθούν. Μείνετε συγκεντρωμένοι σε αυτά που επείγουν.\nΗ εριστική σας διάθεση ενδεχομένως να οφείλεται σε απωθημένα που κάνουν την εμφάνισή τους εξαιτίας της Πανσελήνου και ψάχνετε αφορμές για να πείτε όλα αυτά που έχετε κρατημένα μέσα σας, ευτυχώς όμως η στάση το/ης συντρόφου σας δεν πυροδοτεί μια έκρυθμη κατάσταση.\nΠροσέξτε σήμερα οι Υδροχόοι μην πάτε για τα πολλά και χάσετε τελικά και τα λίγα. Οι προτάσεις που θα δεχτείτε μπορεί να σας φανούν δελεαστικές και να υποκρύπτουν παγίδες, οι οποίες θα γίνουν αντιληπτές όταν θα είναι πλέον αργά Ειδικά αν πρέπει να ρισκάρετε περιουσιακά στοιχεία ή τους πόρους σας, μην προχωράτε σε συνεταιρισμούς αμφιβόλου αποτελέσματος.\nΗ εμφάνισή σας μπορεί να σας απογοητεύει και να χάνετε τη διάθεση για συναναστροφές με κόσμο. Αν θέλετε να βελτιωθείτε, μπορείτε, αρκεί να είστε αποφασισμένοι/ες να κόψετε το junk food διά παντός και να υιοθετήσετε ένα ισορροπημένο διατροφικό πρόγραμμα.\nΞεκινήστε από νωρίς το πρόγραμμα σας, ώστε να μην σας πιάσει πανικός και εκνευρισμός καθώς σήμερα επικρατεί αρκετή ένταση γύρω σας και είναι πολύ εύκολο να χάσετε κι εσείς την ψυχραιμία σας. Οικονομικά θέματα που σας απασχολούν σας κάνουν εύκολο στόχο επιτηδείων, οπότε θα πρέπει να είστε προετοιμασμένοι για να τους αποφύγετε ώστε να μην εξαπατηθείτε.\nΗ Πανσέληνος στον Ταύρο σας προκαλεί μια νοσταλγική και συνάμα μελαγχολική διάθεση και θέλετε να ασχοληθείτε με δραστηριότητες που αφήνουν το μυαλό σας να ταξιδεύει. Ένα βιβλίο, μία ταινία ή καλλιτεχνικές ενασχολήσεις, θα απορροφήσουν τις σκέψεις σας αποτελεσματικά.


ΜΑΓΝΗΤΑΚΙΑ ΨΥΓΕΙΟΥ - Bluesummer - Τζιγγίζης Θεόδωρος Μαγνητάκια\nΗ εταιρεία μας είναι ειδική στη κατασκευή μαγνητάκια ψυγείου στην Ελλάδα από το 2014 .\nΦαντάσου η επιχείρηση σου να μπορεί να είναι μέσα σε κάθε σπίτι , επάνω σε ένα ψυγείο , επάνω σε κάθε μεταλλική επιφάνεια κάποιου χώρου του σπιτιού ή του μαγαζιού, φαντάσου να μπορεί ο οποιοσδήποτε να σε φέρνει στο μυαλό του κάθε φορά που κοιτάει το μαγνητάκι σου .\nΚαι όμως αυτό μπορεί πολύ οικονομικά και έξυπνα να γίνει με μία μαγνητική κατασκευή από την εταιρεία μας.\nΤο υλικό του μαγνήτη προσφέρει μοναδικές λύσεις για εκτύπωση με πολλές και διαφορετικές εφαρμογές .\nΜπορούμε για εσάς να δημιουργήσουμε μαγνήτες όχι μόνο στα κλασσικά μεγέθη και σχήματα αφού έχουμε μία πολύ μεγάλη γκάμα καλουπιών ( σχημάτων και μεγεθών ) ή μπορούμε να δημιουργήσουμε τα δικά σας καλούπια κατά παραγγελιά με μία πολύ μικρή επιβάρυνση.\nΜαγνητάκια ψυγείου με τοπωνύμιο\nΈχουμε γυρίσει σχεδόν όλη την Ελλάδα και καταφέραμε όλα αυτά τα χρόνια να έχουμε μία μεγάλη γκάμα από φωτογραφίες που χρησιμοποιούμε στα μαγνητάκια μας.\nΑπό Έβρο μέχρι Κρήτη έχουμε καταφέρει να κάνουμε μία μεγάλη συλλογή από φωτογραφίες.\nΑπό όποιο μέρος της Ελλάδας και να είστε μπορούμε να έχουμε κάποιο μαγνητάκι για εσάς.\nΦυσικά μπορούμε να παράγουμε μαγνητάκια και δικές σας φωτογραφίες, αλλά σε αυτή τη περίπτωση θα πρέπει να είναι σε καλή ανάλυση οι φωτογραφίες.\nΣε τι διαφέρουμε από τις διάφορες ανταγωνιστικές εταιρίες στο χώρο\nΈνα πολύ μεγάλο πρόβλημα στο χώρο αυτό είναι ο μεγάλος ανταγωνισμός που όμως δεν είναι Ελληνικός .\nΕταιρίες από την Τουρκία ή την Βουλγαρία έχουν μπει στο χώρο που σας υπόσχονται οικονομικές τιμές χωρίς να χρησιμοποιούν τα σωστά υλικά .\nΤο αποτέλεσμα είναι μια πολύ οικονομική τιμή αλλά ο μαγνήτης στο πίσω μέρος να είναι πολύ λεπτός και να μην κολλάει στις μεταλλικές επιφάνειες, να ξεβάφουν πολύ εύκολα λόγο της πολύ κακής ποιότητας της πλαστικοποίησης και της εκτύπωσης .\nΓιαυτό η εταιρεία μας παράγει τα δικά της μοναδικά μαγνητάκια μέσα στις εγκαταστάσεις μας για να έχουμε όχι μόνο την εποπτεία της παραγωγής αλλά και την γρήγορη και σωστή παράδοση στον πελάτη.\nΔιαλέξτε σωστά επιλέγοντας την bluesummer- Τζιγγίζης Θεόδωρος για τα δικά σας μαγνητάκια, αφού λόγω της πολυετούς εμπειρίας μας και του νέου τεχνολογικά εξοπλισμού μας, μπορούμε να δημιουργήσουμε για εσάς μοναδικά προϊόντα, ικανά να σας κάνουν να ξεχωρίσετε ουσιαστικά και έξυπνα από τον ανταγωνισμό.\nΗ τιμή εξαρτάται από τα τεμάχια , το είδος , την εκτύπωση και το μέγεθος .


Deepak Ayurveda Massage Centre (Πουσκάρ, Ινδία) - Κριτικές\nDeepak Ayurveda Massage Centre: Εστιατόρια στην περιοχή\nΔραστηριότητες κοντά σε: Deepak Ayurveda Massage Centre\nDeepak Ayurveda Massage Centre, Πουσκάρ - Κριτικές\nΝο 1 από 6 Ευεξία και σπα - Πουσκάρ\nVaam Dev Road | Near Gurudwara, Πουσκάρ 305022, Ινδία\nΗμέρα γενεθλίων για τη μητέρα μου\nΚράτησε ένα παραδοσιακό αγιουρβεδικό μασάζ ολόκληρου του σώματος για τη μητέρα μου ως δώρο γενεθλίων ενώ επισκέφθηκα το Pushkar για μια μέρα. Τον αγαπούσε απολύτως και ο Deepak ήταν πολύ παρήγορος και χαλαρωτικός. Χρησιμοποίησε σπιτικά έλαια που μύριζαν καταπληκτικά που ο πατέρας του είχε φτιάξει...με παραδοσιακές μεθόδους. Είναι πολύ γνωστός και επιδέξιος στην τέχνη. Θα συνιστούσε σε κανέναν.Περισσότερα\nΟ/η deepu0021, Owner του Deepak Ayurveda Massage Centre, έχει απαντήσει σε αυτή την κριτικήΑπάντηση: πριν από 1 εβδομάδα\nΔεν θα μπορούσε να ζητήσει ένα καλύτερο πρώτο μασάζ Αγιουρβέδα!\nΑφού άλλοι στην ομάδα περιήγησής μου είχαν δυσάρεστες εμπειρίες με αγιουρβεδικά μασάζ στο ξενοδοχείο μας, ήμουν λίγο διστακτικός να δοκιμάσω αυτή την τοπική θεραπεία. Ωστόσο, δεν είχα τίποτα να ανησυχώ! Η Deepak είναι εξαιρετικά επαγγελματική και καταρτισμένη και κάνει μια πολύ ευχάριστη εμπειρία. Εκτιμώ επίσης...τις συμβουλές του στο τέλος. Σας ευχαριστώ, Deepak!Περισσότερα\nΕίχα μια πολύ μεγάλη εμπειρία με τον Deepak, μπορείτε να πέσετε είναι παθιασμένος με αυτό που κάνει. Η τοποθεσία είναι έξω από το πολυσύχναστο κέντρο, ώστε να μπορείτε να χαλαρώσετε χωρίς θόρυβο γύρω σας. Έκανα ένα παραδοσιακό μασάζ Rajasthany και όταν τελείωσα ένιωσα γεμάτος ενέργεια...και χαλαρή. Εκτίμησα πραγματικά τις ανατροφοδοτήσεις που σας δίνει η Deepak μετά το μασάζ, σας δίνει ανατροφοδότηση για το σώμα σας και για την ενέργειά σας. Φοβερο. Θα επανέλθω σίγουρα, θα σας δω.Περισσότερα\nΈνα μασάζ μίας ώρας με τον Deepak δεν ήταν παρά μια εκπληκτική εμπειρία. Ήξερε ακριβώς πού βρισκόμουν ένταση και με άφησε να νιώθω ήρεμος, χαλαρός και ανυψωμένος. Όχι μόνο ήταν το μασάζ εκπληκτικό, αλλά στη συνέχεια μου έδωσε μερικές αλλαγές που αλλάζουν τη ζωή μου,...τις οποίες από τότε έχω εφαρμόσει και έχει αυξήσει την ευημερία μου. Ένιωσα σαν να ήταν σε θέση να διαβάσει την αύρα μου και να μου δώσει κάποιες συστάσεις με βάση αυτό που αισθάνθηκε. Ένα πολύ ωραίο και γνήσιο άτομο και θα συνιστούσα σε οποιονδήποτε στο pushkar να τον επισκεφτεί, είτε νομίζετε ότι πρέπει ή όχι, καθώς είναι εξαιρετικά ευεργετικήΠερισσότερα\nΟ/η deepu0021, Owner του Deepak Ayurveda Massage Centre, έχει απαντήσει σε αυτή την κριτικήΑπάντηση: πριν από 2 εβδομάδες\nΚαταπληκτική εμπειρία θεραπείας\nΒρήκα τη Deepak στο Google αφού έψαχνα για ένα μασάζ για ένταση στο λαιμό και τον πόνο στον ώμο μου. Δεν διάβασα κανένα από τα σχόλια πριν ήρθα έτσι δεν ήξερα τι να περιμένω. Αποδείχθηκε ότι ήταν ένα από τα καλύτερα μασάζ που είχα ποτέ....Ο Deepak είναι προικισμένος με τη διαίσθησή του και ξέρει ακριβώς πού είναι η ένταση και πώς μπορεί να την απελευθερώσει. Εξήγησε σαφώς στην αρχή ποιες τεχνικές προσφέρει. Ο χώρος που χρησιμοποιεί μέσα στο υπέροχο σπίτι του είναι καθαρό και άνετο και παίζει απαλή μουσική σε όλη τη θεραπεία που με βοήθησε να χαλαρώσω. Δεν περίμενα την ανάγνωση στο τέλος και η ακρίβειά του με πήρε με τέτοια έκπληξη ότι άρχισα να κλαίνε. Ο Deepak δεν είναι μόνο θεραπευτής μασάζ, είναι θεραπευτής. Την επόμενη μέρα ο πόνος στον ώμο είχε πάει! Επιστρέψαμε και είχα μια ώρα ρεφλεξολογίας με τον Deepaks Brother που ήταν επίσης φανταστική και βοήθησε από τότε με τις έντονες εμμηνόρροπες κράμπες που υπέφερα. Δεν θα μπορούσα να συστήσω αυτόν τον τόπο περισσότερο. Σε ευχαριστώ πάρα πολύ ??Περισσότερα\nΚαταπληκτικό χαλαρωτικό μασάζ\nΗ επίσκεψή μου στο Pushkar έγινε ακόμα πιο ξεχωριστή από μια επίσκεψη στο Deepak για ένα εξαιρετικό μασάζ. Ένιωσα αναζωογονημένη και ανανεωμένη. Ένα υπέροχο μασάζ από έναν υπέροχο άντρα!Περισσότερα\nΕιδική εμπειρία στο pushkar\nΕγώ και η φίλη μου πήγαμε στο deepak Massage Center μετά από μερικές μέρες ταξιδεύοντας με αεροπλάνο, λεωφορείο και tuktuk. Απλά ήθελα ένα μασάζ για να απαλλαγούμε από το άγχος. Αυτό που πήραμε περισσότερο ήταν αναμενόμενο, μια πλήρης εμπειρία μασάζ και μια ανάλυση του σώματος...και του νου και όλες οι πτυχές ήταν αληθινές και θα συνειδητοποιήσουμε τις καλές του συμβουλές στο μέλλον. Ευχαριστώ και με ευχαρίστηση το deepak και ο αδελφός του!Περισσότερα\nΟ/η deepu0021, Owner του Deepak Ayurveda Massage Centre, έχει απαντήσει σε αυτή την κριτικήΑπάντηση: πριν από 3 εβδομάδες\nΥπέροχο μασάζ, πνευματική εμπειρία!\nΌταν επισκέπτεστε το Pushkar, πρέπει να επισκεφθείτε τον Deepak και τον αδελφό του. Μετά από να διαβάσετε όλα τα εξαιρετικά σχόλια, ο σύζυγός μου και εγώ έπρεπε να πάμε να δούμε για τον εαυτό μας. Δεν ήμασταν απογοητευμένοι. Ο Deepak και ο αδελφός του έκαναν...μια εκπληκτική δουλειά! Ένιωσα σαν να έπεφτα στον αέρα μετά. Και το μήνυμα του Deepak μετά από να διαβάσει τις αύρες μας ήταν τόσο ισχυρό που με έκανε να κλάψω (με πολύ καλό τρόπο)! Συστήνω ιδιαίτερα αυτή την εμπειρία. Φροντίστε να κάνετε κράτηση εκ των προτέρων. Ο Deepak είναι εξαιρετικός στην ανταπόκριση (επέστρεψε σε με μέσα σε λίγα λεπτά με ένα ραντεβού την ίδια μέρα).Περισσότερα\nΟ/η deepu0021, Owner του Deepak Ayurveda Massage Centre, έχει απαντήσει σε αυτή την κριτικήΑπάντηση: πριν από 4 εβδομάδες\nΤο καλύτερο μασάζ έγινε ποτέ!\nΒρήκαμε το κέντρο μασάζ Deepak απλά επειδή ήταν στο δρόμο κοντά στο ξενοδοχείο μας. Και ήταν το καλύτερο «ατύχημα» που συνέβη. Με την πρώτη αφή ήταν ξεκάθαρο ότι ο Deepak ήξερε ακριβώς τι χρειάζονταν εμένα και το σώμα μου. Δεν ήταν το ωραίο «χάιδεμα», όπως...μερικά μασάζ μπορεί να είναι, αλλά είχε μια σταθερή αλλά ήπια τρόπο μασάζ. Έχει αγγίξει ακριβώς τα σωστά σημεία. Λάβαμε επίσης σχόλια σχετικά με το σώμα μας και τι πρέπει να κάνουμε σύμφωνα με τις αρχές Ayuverdic. Αυτό ήταν εκπληκτικά ακριβές! Ένας ενδιαφέροντος τρόπος να αντικατοπτρίσεις τον εαυτό σου. Σίγουρα θα συνιστούσαμε τον Deepak, όχι μόνο για το ίδιο το μασάζ, αλλά και για την πλήρη εμπειρία. ευχαριστώ Deepak! :)Περισσότερα\nΤο μασάζ ήταν εκπληκτικό. Ήταν το καλύτερο μασάζ που είχα στη ζωή μου. Επέστρεψα ένα χρόνο αργά για να το επαναλάβω. Ο νέος χώρος είναι τόσο όμορφος. Σας ευχαριστώ και πάλι.Περισσότερα\nΔείτε και τα 53 κοντινά ξενοδοχείαΔείτε και τα 125 κοντινά εστιατόριαΔείτε και τα 58 κοντινά αξιοθέατα\nΛάβετε γρήγορα απαντήσεις από το προσωπικό του Deepak Ayurveda Massage Centre και από προηγούμενους επισκέπτες.


Τα θέματα των συνεδριάσεων του Δημοτικού Συμβουλίου Αμυνταίου | Ράδιο Λέχοβο 97,1Ράδιο Λέχοβο 97,1\nΣεπτέμβριος 26, 2019 Ράδιο Λέχοβο Τοπικά No comments\nΟ Πρόεδρος του δημοτικού συμβουλίου Δήμου Αμυνταίου σας προσκαλεί στην 24η ειδική συνεδρίαση του Δημοτικού Συμβουλίου η οποία θα πραγματοποιηθεί στις 30 Σεπτεμβρίου 2019 ημέρα Δευτέρα και ώρα 18:00 στην αίθουσα συνεδριάσεων του δημοτικού καταστήματος του Δήμου Αμυνταίου (σύμφωνα με το άρθρο 163 παρ.4 του Ν. 3463/2006) με μοναδικό θέμα ημερήσιας διάταξης το παρακάτω:\n1. Έγκριση Απολογισμού – Ισολογισμού και Αποτελεσμάτων Χρήσης έτους 2018 Δήμου Αμυνταίου.\nΟ Πρόεδρος του δημοτικού συμβουλίου Δήμου Αμυνταίου σας προσκαλεί στην 25η τακτική συνεδρίαση του Δημοτικού Συμβουλίου η οποία θα πραγματοποιηθεί στις 30 Σεπτεμβρίου 2019 ημέρα Δευτέρα και ώρα 19:00 στην αίθουσα συνεδριάσεων του δημοτικού καταστήματος του Δήμου Αμυνταίου.\n1. ΄Εγκριση τεχνικού προγράμματος Δήμου Αμυνταίου οικ. έτους 2020.\n2. Υποβολή αίτησης χρηματοδότησης στο Πρόγραμμα ‘ΦΙΛΟΔΗΜΟΣ ΙΙ’ του Υπουργείου Εσωτερικών, προϋπολογισμού 50.000,00 €, με τίτλο «Προμήθεια και τοποθέτηση στεγάστρων-στάσεων στον Δήμο Αμυνταίου».\n3. Υποβολή αίτησης χρηματοδότησης στο Πρόγραμμα ‘ΦΙΛΟΔΗΜΟΣ ΙΙ’ του Υπουργείου Εσωτερικών, με τίτλο «Εκπόνηση μελετών και υλοποίηση μέτρων και μέσων πυροπροστασίας στις σχολικές μονάδες του Δήμου».\n4. Τροποποίηση Τεχνικού Προγράμματος Δήμου Αμυνταίου, έτους 2019.\n5. Εξέταση της από 03-07-2019/05-07-2019 ένστασης της «ΑΝΕΓΕΡΣΗ Α.Τ.Ε.Ε.», αναδόχου του έργου «Εσωτερικό Δίκτυο Ύδρευσης Τ.Κ. Κέλλης».\n6. Εξέταση της από 03-07-2019/05-07-2019/12123 ένστασης της «ΕΛΤΕΡΓΑ Α.Τ.Ε.», αναδόχου του έργου «Εσωτερικό Δίκτυο Ύδρευσης Τ.Κ. Αγίου Παντελεήμονα»\n7. Ορισμός και Συγκρότηση Τριμελούς Επιτροπής Παρακολούθησης και Παραλαβής της Δημόσιας Σύμβασης Προμήθειας με τίτλο: “Προμήθεια ενός τριαξονικού ανατρεπόμενου φορτηγού, για τον Δήμο Αμυνταίου”.\n8. Συγκρότηση Διοικητικού Συμβουλίου της ΔΕΤΕΠΑ.\n9. Σύσταση της επιτροπής του Κοινωνικού Παντοπωλείου.\n10. Καθορισμός αποζημίωσης Προέδρου του Δ.Σ. της ΔΗΚΕΑ\n11. Καταβολή της αποζημίωσης στα μέλη του δημοτικού συμβουλίου για τη συμμετοχή του στις συνεδριάσεις των δημοτικών συμβουλίων Δήμου Αμυνταίου\n12. Καθορισμός αποζημίωσης Προέδρου του Δ.Σ. του ΝΠΔΔ\n13. Ορισμός εκπροσώπου στο Διοικητικό συμβούλιο της ΔΙΑΔΥΜΑ ΑΕ\n14. Γ΄ κατανομή ποσού 82.430,00 ευρώ από τους κεντρικούς αυτοτελείς πόρους έτους 2019 για κάλυψη λειτουργικών δαπανών των σχολικών μονάδων.\n15. Διακοπή κυκλοφορίας σε οδούς της Δ.Κ. Αμυνταίου στα πλαίσια εργασιών του έργου που εκτελεί η ΠΕ Φλώρινας με τίτλο «Εσωτερική οδοποιία Δήμου Αμυνταίου»\n16. Αποδοχή Εγγυητικής Επιστολής της Τράπεζας Πειραιώς και ορισμός υπαλλήλου για την είσπραξη της.\n17. Συζήτηση και λήψη απόφασης για την εκμίσθωση δημοτικών εκτάσεων στην Δ.Ε. Αμυνταίου του Δήμου Αμυνταίου.\n18. Συζήτηση και λήψη απόφασης για την εκμίσθωση δημοτικών εκτάσεων στην Δ.Ε. Αετού και στην Τ.Κ. Βαρικού του Δήμου Αμυνταίου.\n19. Συζήτηση και λήψη απόφασης για την εκμίσθωση δημοτικών εκτάσεων στην Δ.Ε. Φιλώτα του Δήμου Αμυνταίου.\n20. Ανάκληση της με αριθμό 285/2019 απόφασης του δημοτικού συμβουλίου που αφορά τον Ορισμό επιτροπής από δημοτικούς συμβούλους για τον έλεγχο των εβδομαδιαίων λαϊκών αγορών .


Πετρέλαιο και ελληνική οικονομία - Ειδήσεις - νέα - Το Βήμα Online\nΤελικά πόσο θα επηρεάσει ο πόλεμος στην Ουκρανία και η αύξηση της τιμής πετρελαίου την ελληνική οικονομία;\nΤο ΔΝΤ μείωσε την εκτίμησή του για τις προοπτικές ανάπτυξης κατά 1,1 ποσοστιαίες μονάδες, στο 3,5% το 2022. Και αυτό όταν η τιμή του Brent έχει αυξηθεί από τα 79 δολάρια ανά βαρέλι στα τέλη του 2021 στα 100+ δολάρια ανά βαρέλι στο τέλος Απριλίου του 2022.\n1 Οι προοπτικές της ελληνικής οικονομίας επηρεάζονται σε εξαιρετικά μεγάλο βαθμό από το επενδυτικό ρίσκο. Αυτό συμβαίνει βραχυπρόθεσμα και μεσοπρόθεσμα.\n2 Η επίδραση της τιμής του πετρελαίου εξακολουθεί να υφίσταται (και μάλιστα με αυξανόμενη βαρύτητα) όταν αναλύουμε τις προοπτικές της ελληνικής οικονομίας σε μεσοπρόθεσμο ορίζοντα.\n3 Η ανταγωνιστικότητα της ελληνικής οικονομίας καταγράφει περίπου ισόποση επίδραση τόσο σε βραχυπρόθεσμο όσο και σε μεσοπρόθεσμο ορίζοντα.\n4 Ισως περισσότερο σημαντικό, η μεγάλη, και αυξανόμενη με τον χρόνο, επίδραση του επενδυτικού ρίσκου στην οικονομία μας επιτάσσει την προώθηση περαιτέρω διαρθρωτικών αλλαγών/μεταρρυθμίσεων έτσι ώστε να συμπιεσθεί το spread στο κόστος δανεισμού της χώρας.